hotchpotch/miracl-hf-unified huggingface dataset:
কাউখালী উপজেলা, রাঙ্গামাটি
কাউখালী বাংলাদেশের রাঙ্গামাটি জেলার অন্তর্গত একটি উপজেলা।
কাউখালী উপজেলার মোট আয়তন ৩৩৯.২৯ বর্গ কিলোমিটার।
রাঙ্গামাটি জেলার সর্ব-পশ্চিমে ২২°২৯´ থেকে ২২°৪৪´ উত্তর অক্ষাংশ এবং ৯১°৫৬´ থেকে ৯২°০৮´ পূর্ব দ্রাঘিমাংশ জুড়ে কাউখালী উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার পূর্বে নানিয়ারচর উপজেলা, রাঙ্গামাটি সদর উপজেলা ও চট্টগ্রাম জেলার রাঙ্গুনিয়া উপজেলা; দক্ষিণে কাপ্তাই উপজেলা ও চট্টগ্রাম জেলার রাঙ্গুনিয়া উপজেলা; পশ্চিমে চট্টগ্রাম জেলার রাউজান উপজেলা ও ফটিকছড়ি উপজেলা এবং উত্তরে খাগড়াছড়ি জেলার লক্ষ্মীছড়ি উপজেলা অবস্থিত।
কাউখালী উপজেলার নামকরণের উৎপত্তি সুনির্দিষ্টভাবে তেমন জানা না গেলেও সাধারণ মানুষের প্রচলিত বিশ্বাস এই যে, অতীতে এলাকার লোকজন অনেক স্থানে কুয়া বা গর্ত খনন করে সেই পানি খাবার ও অন্যান্য কাজে ব্যবহার করত। এ কুয়া বা গর্তের স্থানীয় নাম "কাউ"। শুষ্ক মৌসুমে ঐ কুয়া অনেক সময় পানিশূণ্য হয়ে যেত যার স্থানীয় নাম "খালি"। পরবর্তীতে উল্লেখিত শব্দ দুটির সমন্বয়ে উপজেলার নামকরণ হয় "কাউখালী"।
১৯৭৬ সালে কাউখালী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাউখালী উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাউখালী থানার আওতাধীন।
২০১১ সালের পরিসংখ্যান অনুযায়ী কাউখালী উপজেলার জনসংখ্যা ৫৯,২৭৮ জন। এর মধ্যে পুরুষ ৩০,২৯৫ জন এবং মহিলা ২৮,৯৮৩ জন। মোট জনসংখ্যার ৩৫.৬৬% মুসলিম, ৩.৩৩% হিন্দু, ৬০.৫৩% বৌদ্ধ এবং ০.৪৮% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা প্রভৃতি আদিবাসী জনগোষ্ঠীর বসবাস রয়েছে।
কাউখালী উপজেলার স্বাক্ষরতার হার ৩৮.৯০%। এ উপজেলায় ৩টি কলেজ, ৯টি মাধ্যমিক বিদ্যালয়, ৩টি দাখিল মাদ্রাসা, ৫টি নিম্ন মাধ্যমিক বিদ্যালয়, ৫৬টি প্রাথমিক বিদ্যালয় ও ৪টি এবতেদায়ী মাদ্রাসা রয়েছে।
কাউখালী উপজেলায় যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরণের যানবাহনে যোগাযোগ করা যায়।
কাউখালী উপজেলার মধ্য দিয়ে প্রবাহিত হচ্ছে কাউখালী খাল।
কাউখালী উপজেলায় ৪টি হাট-বাজার রয়েছে। এগুলো হল কাউখালী বাজার, ঘাগড়া বাজার, চাইঞুরী বাজার এবং বার্মাছড়ি বাজার।
১৯৭১ সালের ৯ ডিসেম্বর কাউখালী উপজেলার অন্তর্গত বেতবুনিয়া ও বালুখালীতে পাকবাহিনীর সঙ্গে মুক্তিযোদ্ধাদের সম্মুখ লড়াইয়ে ২ জন মুক্তিযোদ্ধা শহীদ হন। ১১ ডিসেম্বর মুক্তিযোদ্ধারা বেতবুনিয়াস্থ চট্টগ্রাম-রাঙ্গামাটি সড়কে কালভার্টের উপর পাকবাহিনীর জীপ গাড়িতে আক্রমণ চালায়। এতে গাড়ির ড্রাইভারসহ ২ জন পাক অফিসারের মৃত্যু ঘটে।
বিলাইছড়ি উপজেলা
বিলাইছড়ি বাংলাদেশের রাঙ্গামাটি জেলার অন্তর্গত একটি উপজেলা।
বিলাইছড়ি উপজেলার মোট আয়তন ৭৪৫.৯২ বর্গ কিলোমিটার। এটি রাঙ্গামাটি জেলার দ্বিতীয় বৃহত্তম উপজেলা।
রাঙ্গামাটি জেলার সর্ব-দক্ষিণে ২১°৫৪´ থেকে ২২°৩৩´ উত্তর অক্ষাংশ এবং ৯২°১৭´ থেকে ৯২°৩৬´ পূর্ব দ্রাঘিমাংশ জুড়ে বিলাইছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৭০ কিলোমিটার। এ উপজেলার উত্তরে জুরাছড়ি উপজেলা ও রাঙ্গামাটি সদর উপজেলা; পশ্চিমে কাপ্তাই উপজেলা ও রাজস্থলী উপজেলা; দক্ষিণ-পশ্চিমে বান্দরবান জেলার রোয়াংছড়ি উপজেলা, রুমা উপজেলা ও থানচি উপজেলা এবং পূর্বে মায়ানমারের চিন প্রদেশ ও ভারতের মিজোরাম প্রদেশ অবস্থিত।
"বিলাইছড়ি" চাকমা শব্দ থেকে উৎপত্তি। চাকমা উপজাতীয় অর্থে "বিলাই" এর অর্থ বিড়াল আর "ছড়ি" এর অর্থ পাহাড় হতে প্রাবাহিত ঝর্ণা বা ছড়া। বিলাইছড়ি নামের সম্পর্কে নির্ভরযোগ্য সঠিক তথ্য পাওয়া না গেলেও এলাকার বয়ো বৃদ্ধদের মতে বহু বছর পূর্বে এ এলাকা অরণ্য ঘেরা ছিল। একদিন কিছু সংখ্যক পাহাড়ী লোক কাঠ কাটার উদ্দেশ্যে এ এলাকায় আসে এবং সে সময়ে এক বিরাট বন বিড়ালের মুখোমুখি হয়। বিড়ালের ভাবমূর্তি হিংস্র মনে করে তারা তাকে তাড়াবার চেষ্টা করলে বিড়ালটিও তাদেরকে আক্রমণ করে এবং উভয়ের মধ্যে ধস্তাধিস্ত শুরু হয়। শেষ পর্যায়ে বিড়ালটিকে মেরে ফেলা হয়। পরে এই বিড়ালটিকে পাড়ায় নিয়ে আসা হয়। পাড়া প্রতিবেশীরা এতবড় বন বিড়াল দেখে আশ্চর্য হয় এবং বিরাট সামাজিক অনুষ্ঠান করা হয়। এরপর থেকেই এলাকাটি বিলাইছড়ি নামে আখ্যায়িত হয়।
বিলাইছড়ি উপজেলায় এক সময় প্রায়ই উপজাতীয় বিদ্রোহ দেখা দিত। ১৯৭১ সালে পাকিস্তানিদের পরাজয়ের পর প্রায় দু'হাজার পাহাড়ি রাজাকার বিদ্রোহী মিজোদের সঙ্গে যোগ দেয়। মানবেন্দ্র নারায়ণ লারমা তাদের নেতৃত্ব গ্রহণ করেন এবং শান্তিবাহিনীর গোড়াপত্তন করেন। শান্তিবাহিনী দমনের জন্য সীমান্ত অঞ্চল নিয়ে গঠিত হয় ফারুয়া থানা। পরে শান্তিবাহিনী ও জনসংহতি সমিতি তাদের মূল ঘাঁটি ত্রিপুরায় স্থানান্তর করে। ফলে ফারুয়া থানার গুরুত্ব কমে যায় এবং থানাটি বিলাইছড়ির অন্তর্ভূক্ত হয়। এছাড়াও বিভিন্ন সময়ে শান্তি বাহিনীর সাথে যুদ্ধে প্রায় ৩০ হাজার লোক নিহত হয়েছে।
১৯৭৬ সালে বিলাইছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে বিলাইছড়ি উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ বিলাইছড়ি উপজেলার প্রশাসনিক কার্যক্রম বিলাইছড়ি থানার আওতাধীন।
২০১১ সালের পরিসংখ্যান অনুযায়ী বিলাইছড়ি উপজেলার জনসংখ্যা ২৮,৫২৫ জন। এর মধ্যে পুরুষ ১৫,৬২৭ জন এবং মহিলা ১২,৮৯৮ জন। মোট জনসংখ্যার ১৫.১৪% মুসলিম, ১.৮৮% হিন্দু, ৬৯.২৬% বৌদ্ধ এবং ১৩.৭২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, বম, মুরং, পাংখোয়া, চাক, রিয়াংখুমি, ম্রো প্রভৃতি আদিবাসী জনগোষ্ঠীর বসবাস রয়েছে।
বিলাইছড়ি উপজেলার স্বাক্ষরতার হার ২৬.৭০%। এ উপজেলায় ১টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ২৫টি প্রাথমিক বিদ্যালয় রয়েছে।
রাঙ্গামাটি জেলা সদর থেকে সড়কপথে বিলাইছড়ি উপজেলায় যোগাযোগের জন্য কোন সড়ক নেই, রাঙ্গামাটি জেলা সদরের তবলছড়ি জেটিঘাট এবং কাপ্তাই উপজেলার কাপ্তাই জেটিঘাট থেকে কাপ্তাই হ্রদ হয়ে রাইংখ্যং নদী দিয়ে ইঞ্জিন বোট যোগে এ উপজেলায় যোগাযোগ করা যায়। তবে জুরাছড়ি উপজেলা ও রাজস্থলী উপজেলা থেকে সড়ক পথে যোগাযোগ করা যায়।
বিলাইছড়ি উপজেলায় ১৬টি মসজিদ, ২টি মন্দির, ৪২টি বিহার ও ৬টি গীর্জা রয়েছে।
বিলাইছড়ি উপজেলার মধ্য দিয়ে প্রবাহিত হচ্ছে রাইংখ্যং নদী।
বিলাইছড়ি উপজেলার প্রধান ৩টি হাট-বাজার হল বিলাইছড়ি বাজার, কেংড়াছড়ি বাজার এবং ফারুয়া বাজার।
রামগঞ্জ উপজেলা
রামগঞ্জ উপজেলা বাংলাদেশের লক্ষ্মীপুর জেলার একটি প্রশাসনিক এলাকা।
রামগঞ্জ উপজেলার দক্ষিণে রায়পুর উপজেলা ও লক্ষ্মীপুর সদর উপজেলা, পূর্বে নোয়াখালী জেলার চাটখিল উপজেলা, উত্তরে চাঁদপুর জেলার শাহরাস্তি উপজেলা ও হাজীগঞ্জ উপজেলা এবং উত্তর-পশ্চিমে ও পশ্চিমে চাঁদপুর জেলার ফরিদগঞ্জ উপজেলা অবস্থিত।
রামগঞ্জ উপজেলাটি প্রধানত হিন্দু অধ্যুষিত এলাকা ছিল। এই এলাকায় রাম নামক এক প্রভাবশালী ধর্মীয় নেতা বসবাস করতেন। স্থানীয় অধিবাসীদের মতে উক্ত রাম নামক ধর্মীয় নেতার নামানুসারে উপজেলার নামকরণ করা হয়েছে রামগঞ্জ। উপজেলাটি ২৩.০১ এবং ২৩.১১ উত্তর অক্ষাংশের মধ্যে এবং ৯০.৪৮ এবং ৯০.৫৮ পূর্ব দ্রাঘিমাংশের মধ্যে অবস্থিত। ১৮৯১ সনে থানা প্রতিষ্ঠিত হয় এবং ২৪/০৭/১৯৮৩খ্রিঃ তারিখ মানোন্নিত থানা গঠন করা হয়।
রামগঞ্জ উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রামগঞ্জ থানার আওতাধীন।উল্লেখ্যযোগ্য শিক্ষা প্রতিষ্ঠানঃ রামগঞ্জ সরকারি কলেজ।
রামগঞ্জ মডেল কলেজ। কালিকাপুর আদর্শ উচ্চ বিদ্যালয়।
রামগতি উপজেলা
রামগতি উপজেলা বাংলাদেশের চট্টগ্রাম বিভাগের লক্ষ্মীপুর জেলার একটি প্রশাসনিক এলাকা।
রামগতি উপজেলার উত্তরে কমলনগর উপজেলা, পূর্বে নোয়াখালী জেলার সুবর্ণচর উপজেলা, দক্ষিণে নোয়াখালী জেলার হাতিয়া উপজেলা এবং পশ্চিমে ভোলা জেলার তজুমদ্দিন উপজেলা ও দৌলতখান উপজেলা অবস্থিত।
রামগতি উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রামগতি থানার আওতাধীন।উপজেলা জেলা স্বাস্থ্য কমপ্লেক্স, আলেকজাণ্ডার, রামগতি পৌরসভা
আ স ম আব্দুর সরকারি কলেজ, আহম্মদিয়া ডিগ্রি কলেজ, এম এ হাদি ডিগ্রি কলেজ, আলেকজান্ডার মহিলা কলেজ
ধান, মরিচ, সোয়াবিন, নারিকেল, সুপারি, বাদাম ইত্যাদি
এই স্থানটি মৎস উৎপাদনের জন্য বিখ্যাত।
রামগতি দ্বায়রা শরিফ,টাংকিরচর,ভবানী সাহার মঠ,মেঘনা বেড়ীবাঁধ, মেঘনা তীর,চর গজারিয়া, বয়ার চর,ঝাঁউবন, মেঘনা সুইচ গেইট।
অালেকজেন্ডার বেড়ীবাঁধ, বুড়া কর্তার আশ্রম,অালেকজেন্ডার দ্বায়রা শরিফ,।
ভুলুয়া নদী, আজাদ নগর ব্রীজ।
রায়পুর উপজেলা
রায়পুর উপজেলা বাংলাদেশের লক্ষ্মীপুর জেলার একটি একটি প্রশাসনিক এলাকা।
রায়পুর উপজেলার দক্ষিণে ও দক্ষিণ-পূর্বে লক্ষ্মীপুর সদর উপজেলা, উত্তর-পূর্বে রামগঞ্জ উপজেলা, উত্তরে চাঁদপুর জেলার ফরিদগঞ্জ উপজেলা, উত্তর-পশ্চিমে চাঁদপুর জেলার হাইমচর উপজেলা এবং দক্ষিণ-পশ্চিমে মেঘনা নদী ও বরিশাল জেলার হিজলা উপজেলা ও মেহেন্দিগঞ্জ উপজেলা অবস্থিত।
ব্রিটিশ রাজত্বকালে স্থানীয় জমিদার রায়বাহাদুর মোহন রায় এর নামানসারে রায়পুর নাম করণ করা হয়। ১৮৭৭ সালে রায়পুর থানায় রুপান্তরিত হয়। পরবর্তীতে ১৯৮৩ সালে রায়পুর উপজেলা হিসেবে ঘোষিত হয়।
রায়পুর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রায়পুর থানার আওতাধীন।২০০১ সালের আদমশুমারি অনুযায়ী এখানকার লোকসংখ্যা ২,৩৬,৯৬৫ জন; যার মধ্যে পুরুষ ১,১৮,৫৬২ জন এবং মহিলা ১,১৮,৪০৩ জন। এখানে মুসলিম ২,২৮,৩৬১ জন, হিন্দু ৮,৫৬৬, খ্রিস্টান ২৩ এবং অন্যান্য ধর্মাবলম্বি ১৫ জন।
শিক্ষার হার ৪২.৩%; পুরুষদের মধ্যে শিক্ষার হার ৪৪.৪% এবং মহিলাদের মধ্যে শিক্ষার হার ৪০.২%। এখানে রয়েছেঃ
লক্ষ্মীপুর সদর উপজেলা
লক্ষ্মীপুর সদর উপজেলা বাংলাদেশের লক্ষ্মীপুর জেলার একটি প্রশাসনিক এলাকা।
লক্ষ্মীপুর সদর উপজেলার উত্তর-পশ্চিমে রায়পুর উপজেলা, উত্তরে রামগঞ্জ উপজেলা ও নোয়াখালী জেলার চাটখিল উপজেলা, উত্তর-পূর্বে নোয়াখালী জেলার সোনাইমুড়ি উপজেলা, পূর্বে নোয়াখালী জেলার বেগমগঞ্জ উপজেলা, দক্ষিণ-পূর্বে নোয়াখালী জেলার নোয়াখালী সদর উপজেলা, দক্ষিণে কমলনগর উপজেলা, দক্ষিণ-পশ্চিমে মেঘনা নদী ও ভোলা জেলার দৌলতখান উপজেলা ও ভোলা সদর উপজেলা এবং পশ্চিমে মেঘনা নদী ও বরিশাল জেলার মেহেন্দিগঞ্জ উপজেলা অবস্থিত।
লক্ষ্মীপুর সদর উপজেলায় বর্তমানে ২টি থানার অধীনে ১টি পৌরসভা ও ২১টি ইউনিয়ন রয়েছে।
লক্ষ্মীপুর সদর থানার আওতাধীন ১টি পৌরসভা ও ১২টি ইউনিয়ন।চন্দ্রগঞ্জ থানার আওতাধীন ৯টি ইউনিয়ন।
২০১১ সালের আদমশুমারি অনুযায়ী এখানকার লোকসংখ্যা ৬,৮৪,৪২৫ জন; যার মধ্যে পুরুষ ৩,২৫,২৩৪ জন এবং মহিলা ৩,৫৯,১৯১ জন।
এই উপজেলার স্বাক্ষরতার হার ৫১.৯০%।
লক্ষ্মীপুর সদর উপজেলার সিংহভাগ মানুষ কৃষি কাজ করে জীবিকা নির্বাহ করে।
এই উপজেলার প্রধান প্রধান অর্থনীতির মধ্যে অন্যতম হল ধান, মাছ, নারিকেল, সুপারি, চামড়া। সব চেয়ে বড় খাত হল রেমিট্যান্স। ৭০ % আয় রেমিট্যান্স থেকেই আসে।
আদি শামির
আদি শামির (জন্ম ১৯৫২) একজন ইসরাইলি কম্পিউটার বিজ্ঞানী। তিনি আরএসএ এলগরিদম এর তিন উদ্ভাবকের একজন। এছাড়াও কম্পিউটার বিজ্ঞান ও ক্রিপ্টোগ্রাফীতে তাঁর অনেক অবদান রয়েছে।
শামিরের জন্ম হয় তেল আভিভ শহরে। তিনি তেল আভিভ বিশ্ববিদ্যালয় থেকে ১৯৭৩ সালে গণিতশাস্ত্রে স্নাতক ডিগ্রি লাভ করেন। পরবর্তীতে তিনি ওয়াইজম্যান ইন্সটিটিউট হতে ১৯৭৫ সালে মাস্টার্স এবং ১৯৭৭ সালে পিএইচডি ডিগ্রি লাভ করেন। তাঁর পিএইচডি থিসিস এর শিরোনাম ছিলো "Fixed points of Recursive Programs"। একবছর ওয়ারউইক বিশ্ববিদ্যালয়ে পোস্টডক্টরেট গবেষণা করার পর তিনি এমআইটি তে ১৯৭৭ সাল থেকে ১৯৮০ সাল পর্যন্ত গবেষণা করেন। এর পর তিনি ওয়াইজম্যান ইন্সটিটিউটের গণিত ও কম্পিউটার বিজ্ঞানের অধ্যাপক হিসাবে যোগ দেন।
আরএসএ ছাড়াও শামির ক্রিপ্টোগ্রাফীর উপরে বিস্তারিত গবেষণা করেছেন। এর মধ্যে রয়েছে শামিরের গোপন শেয়ারিং পদ্ধতি, মার্কেল-হেলম্যান ক্রিপ্টোসিস্টেমকে জয় করার কৌশল, দৃশ্যমান ক্রিপ্টোগ্রাফী, এবং টুইর্ল ও টুইংকেল পূর্ণ সংখ্যা উৎপাদক তৈরির যন্ত্র। এলি বিহাম এর সাথে তিনি ডিফারেন্সিয়াল ক্রিপ্টানালাইসিস আবিষ্কার করেন, যার দ্বারা ব্লক সাইফার কে সহজেই আক্রমণ করা যায় (পরে অবশ্য জানা গেছে যে, এই পদ্ধতি আইবিএম এবং এনএসএ আগেই আবিষ্কার করেছিলো, কিন্তু পদ্ধতিটি গোপন রেখেছিলো)।
ক্রিপ্টোগ্রাফী ছাড়াও শামির কম্পিউটার বিজ্ঞানের অন্যান্য শাখায় তাঁর অবদান রেখেছেন। যেমন, তিনি কমপ্লেক্সিটি থিওরির পিস্পেস এবং ইন্টারেক্টিভ প্রমাণ ব্যবস্থা যে সমতূল্য, তা প্রমাণ করেন।
ক্রিপ্টোগ্রাফীতে অবদানের জন্য রোনাল্ড রিভেস্ট ও লিওনার্ড আডলেম্যান এর সাথে আদি শামির ২০০২ সালে এসিএম এর টুরিং পুরস্কার লাভ করেন। এছাড়াও শামির সি এম এর কান্নেলাকিস পুরস্কার, ইসরাইলি গণিত সোসাইটির এরদোশ পুরস্কার, আইইইই এর ডব্লু আরজি বেকার পুরস্কার, ইউএপি বিজ্ঞান পুরস্কার, ভ্যাটিকান এর পাইয়াস একাদশ পুরস্কার, এবং আইইইই এর কোজি কোবায়াশি কম্পিউটার ও কমিউনিকেশন পুরস্কার লাভ করেন।
আর্টসেল
আর্টসেল (ArtCell বা Artcell) বাংলাদেশের একটি প্রগ্রেসিভ মেটাল ব্যান্ড। তারা অন্যান্য ধারার সঙ্গীতের উপরেও বিভিন্ন সময়ে বিভিন্ন পরীক্ষা চালিয়েছে। ২০০৯ সালে ব্যান্ডটির ১০ বছর পূর্ণ হয়।
আর্টসেল ১৯৯৯ সালের আগস্ট মাসে গঠিত হলেও একই বছরে অক্টোবর মাসে তারা আনুষ্ঠানিক ভাবে আত্মপ্রকাশ করে। সেপালচুরা, ড্রিম থিয়েটার, মেটালিকা, পিংক ফ্লয়েড ও প্যান্টেরা ব্যান্ড তাদের মূল অণুপ্রেরণা। তারা প্রাথমিক অবস্থায় আন্ডারগ্রাউন্ড কনসার্টে একদম মেটালিকাকে পুরোপুরি কাভার করত। তারা অ্যালবাম প্রকাশের আগেই দারুণ জনপ্রিয় হয়ে ওঠে। মিশ্র অ্যালবামে তাদের গানগুলো ব্যাপক জনপ্রিয়তা লাভ করে।তাদের প্রথম অ্যালবাম তাদের শ্রোতা ও সমালোচক মহলে সমাদৃত হয়। আর্টসেল ঢাকা ছাড়াও চট্টগ্রাম, সিলেট, খুলনা, রাজশাহী এবং ভারতে বেশ কিছু কনসার্টে অংশ নেয়।
২০০৯ সালে আর্টসেল কক্সবাজার সমুদ্র সৈকত পরিচ্ছন্নতা বিষয় দিনব্যাপী প্রচারণায় অংশ নেয়। তারা ২০১০ সালের ৩রা জানুয়ারি অস্ট্রেলিয়াতে কনসার্ট করে প্রবাসীদের জন্য বেলমোর স্পোর্টস গ্রাউন্ডে।২০১০ সালের ডিসেম্বরে তারা কনসার্ট এগেইনস্ট ভায়োলেন্স টু উইম্যান-এ অংশ নেয়।
কানসাট
কানসাট বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি জনপদ। ২০০৬ সালের জানুয়ারি মাসে এখানে বিদ্যুতের দাবিতে ব্যাপক বিক্ষোভ ও আন্দোলন শুরু হয় এবং এপ্রিল মাসে আন্দোলনের সফল সমাপ্তি হয়। জনতা ও পুলিশের সংঘর্ষে পুলিশের গুলিতে ২০ জন নিরীহ গ্রামবাসী নিহত এবং শতাধিক আহত হয়। এই আন্দোলনের নেতৃত্ব দেন গোলাম রব্বানি।
কানসাট আন্দোলন নিয়ে প্রথম কবিতা লিখেছিলেন কবি রাজিত রহমান। আন্দোলনের সময় 'কানসাট' কবিতাটি জনপ্রিয়তা পেয়েছিল। এ কবিতার জন্য তিনি ঢাকা সাহিত্য সংসদ সম্মাননাও পেয়েছিলেন।
চমচম
চমচম বাংলাদেশের জনপ্রিয় একটি ঐতিহ্যবাহী মিষ্টি। ছানার তৈরি একপ্রকার মিষ্টি খাবার বিশেষ। টাঙ্গাইলের চমচম খুবই বিখ্যাত।
এটি তৈরির উপকরণসমূহ হল ময়দা, ননী, চিনি, জাফরান, লেবুর রস, এবং নারকেল।
পশ্চিম মেদিনীপুর জেলা
পশ্চিম মেদিনীপুর জেলা ভারতের পশ্চিমবঙ্গ রাজ্যের অন্তর্গত মেদিনীপুর বিভাগের একটি জেলা। ২০০২ সালের ১লা জানুয়ারী বৃহত্তর অবিভক্ত মেদিনীপুর জেলাকে দুই ভাগে বিভক্ত করে এই জেলা প্রতিস্থাপিত হয়। এই জেলাতে তিনটি মহকুমা রয়েছেঃ খড়গপুর, মেদিনীপুর সদর এবং ঘাটাল।
ঐতিহাসিক মতে পশ্চিম মেদিনীপুরের দাঁতন (তৎকালীন দন্দভুক্তি) এলাকায় রাজা শশাঙ্কের রাজত্বের উপস্থিতি লক্ষ্য করা যায়। ঐ সময়কালে তাম্রলিপ্ত সাম্রাজ্যের অংশ ছিল এই জেলার অনেকাংশ। ১০২১-১০২৩ খ্রিষ্টাব্দে রাজা রাজেন্দ্র ঢোলের আক্রমনের পর তাম্রলিপ্ত সাম্রাজ্যের পতন হয়। এরপর ১১৩৫ খ্রিষ্টাব্দে রাজা অনন্ত বর্মণ মেদিনীপুরের (তৎকালীন মিধুনপুর) দখল নেন। খ্রিষ্টীয় ১৩০০-১৫০০ শতাব্দীতে সারা বাংলায় মুসলিম সাম্রাজ্যের বিস্তার হলেও বিষ্ণুপুরের হিন্দু রাজা এবং জমিনদারেরা মেদিনীপুরের সুবিশাল অংশে হিন্দু সাম্রাজ্য ধরে রাখতে সক্ষম হয়েছিলেন। ১৫০০ শতাব্দীর শুরুতে মেদিনীপুর মুঘল সাম্রাজ্যের অধীনে চলে আসে। ১৬৮৭ খ্রিষ্টাব্দে জব চার্নক মেদিনীপুরের হিজলিতে আসেন। ১৭০০ শতাব্দীর মধ্যান্তরে মারাঠারা একাধিক বার মেদিনীপুরে আক্রমন ও লুঠতরাজ করে। ১৭৫২ খ্রিষ্টাব্দে পশ্চিম মেদিনীপুরের একাংশ মারাঠা সাম্রাজের অধীনে চলে যায়। এরপর ব্রিটিশ আমলে মেদিনীপুর একাধিক কৃষক বিদ্রোহ ও স্বাধীনতা সংগ্রামী আন্দোলনের সাক্ষী থেকেছে।
পশ্চিম মেদিনীপুর জেলার আয়তন ৯২৯৫.২৮ বর্গ কিমি।
এই জেলার আবহাওয়া চরমভাবাপন্ন। সর্বোচ্চ এবং সর্বনিম্ন তাপমাত্রা যথাক্রমে ৪৫ ডিগ্রি ও ১০ ডিগ্রি সেলসিয়াস। গড় বৃষ্টিপাতের পরিমান ১৫১৪ মিমি।
২০১১ এর আদমশুমারি অনুযায়ী এই জেলার জনসংখ্যা ৫৯৪৩৩০০ জন। এরমধ্যে ৫১.০২ শতাংশ পুরুষ এবং ৪৮.৯৭ শতাংশ মহিলা।
মেদিনীপুর সদর এই জেলার জেলা শহর। এছাড়া বাকি গুরুত্ত্বপূর্ণ শহরগুলি হলঃ খড়্গপুর, ঝাড়গ্রাম, ঘাটাল, বেলদা, চন্দ্রকোণা, রামজীবনপুর, গড়বেতা, বালিচক, দাঁতন, মোহনপুর, গোপীবল্লভপুর, নয়াগ্রাম, কেশিয়াড়ী, কেশপুর, নারায়ণগড়, সবং এবং দাসপুর।
পশ্চিম মেদিনীপুর জেলাতে থাকা মহাবিদ্যালয় এবং বিশ্ববিদ্যালয় গুলি হলঃ
বর্ধমান জেলা
বর্ধমান জেলা ভারতের পূর্বাঞ্চলীয় রাজ্য পশ্চিমবঙ্গে অবস্থিত বর্ধমান বিভাগের একটি জেলা। এটি মূলত কৃষি প্রধান জেলা। একে পশ্চিম বঙ্গের শস্য ভান্ডার বলা হয়। জেলার বৃহওম শহর বর্ধমান মহানগর ৷৷ ধান এ জেলার ফসল। এ ছাড়া গম ,পাট ,আলু , পেঁয়াজ ,আখ হয়। জেলার রানিগঞ্জ আর আসানসোল কয়লাখনির জন্য প্রসিদ্ধ। দূর্গাপুরে আছে লৌহ-ইস্পাত কারখানা। জেলা সদর বর্ধমান থেকে অল্প দূরে কাঞ্চন নগর ছুরি , কাচির জন্য প্রসিদ্ধ। ধাত্রিগ্রাম তাঁতের কাপড়ের জন্য প্রসিদ্ধ।
বর্ধমানের ইতিহাস শুরু খ্রীষ্টপূর্ব ৫০০ সন তথা মেসোলিথিক বা প্রস্তর যুগের অন্তিম সময়। Burdwan নামটি সংস্কৃত বর্ধমান থেকে ইংরেজ কর্তৃক প্রদত্ত। গলসি থানা সংলগ্ন "মল্লসরুল" গ্রামে প্রাপ্ত ষষ্ঠ শতকের একটি তাম্রলিপিতে প্রথম নামটির উল্লেখ পাওয়া যায়।নামের মূল নিয়ে দুটি মত রয়েছে।প্রথম মতানূযায়ী, নামটি ২৪ তম জৈন তীর্থাঙ্কর বা বর্ধমানস্বামী'র নামানুসারে।জৈন কল্পসূত্রাণুসারে,মহাবীর কিছুসময় অস্তিকগ্রামে কাটিয়েছিলেন, যা পরে বর্ধমান নামে পরিচিত হয়।অন্যমতানুযায়ী, বর্ধমানা অর্থ সম্পন্ন কেন্দ্র। গাঙ্গেয় উপত্যকায় আর্য সভ্যতার বিকাশের সময়ে, উন্নতি এবং সম্পনতার প্রতীক হিসাবে স্থানটি পরিচিত ছিল। রাজস্ব আদায়ের সুবিধার জন্য মোগল সম্রাট আকবর বাংলা সুবাকে উনিশটি সরকারে ভাগ করেন। আইন-ই-আকবরী অনুযায়ী বর্ধমান জেলার সঙ্গে সম্পর্কিত যে তিনটি সরকারের নাম পাওয়া যায় তার মধ্যে একটি শরিফাবাদ। শরিফ শব্দের অর্থ সম্ভ্রান্ত।  সেই অর্থে এলাকাটি ছিল অপেক্ষাকৃত সম্ভ্রান্ত অঞ্চল। পরে বর্ধমানের নাম হয় শরিফাবাদ। সেই সময় বীরভূমের দক্ষিণাংশ,  মুর্শিবাদ জেলার কান্দি আর বর্ধমান জেলার মধ্য অংশ জুড়ে এর সীমানা ছিল। রাজা তিলকচাঁদ ছিলেন বর্ধমানের প্রথম মহারাজধিরাজ। তাদের বংশের অন্যতম রাজারা হলেন প্রতাপচাঁদ  ও মহতাবচাঁদ।  ব্রিটিশ  আমলে রানী বেনদেয়ী তাঁর দেওয়ান বনবিহারীর পুত্র বিজনবিহারীকে দত্তক নিয়ে বিজয়চাঁদ নাম দিয়ে বর্ধমানের সিংহাসনে বসান।
হুগলী জেলা
হুগলী জেলা ভারতের পূর্বাঞ্চলীয় রাজ্য পশ্চিমবঙ্গের অন্তর্গত বর্ধমান বিভাগের একটি জেলা। হুগলী নদীর নামে এর নামকরণ করা হয়েছে। জেলাটির সদর চুঁচুড়া-তে অবস্থিত। জেলাটির চারটি মহকুমা রয়েছে: চুঁচুড়া সদর, চন্দননগর, শ্রীরামপুর, ও আরামবাগ। 
বর্ধমানের দক্ষিণাংশকে বিচ্ছিন্ন করে ১৭৯৫ সালে ইংরেজরা প্রশাসনিক কারণে হুগলি জেলা তৈরি করে ছিল। হাওড়া তখনও হুগলী জেলার অংশ ছিল। জেলা বলতে কতগুলি থানার সমষ্টি। মহকুমার ধারণা তখনও জন্ম নেয়নি। এই জেলার দক্ষিণাংশ নিয়ে হাওড়া স্বতন্ত্র জেলা হিসাবে দেখা দিয়েছিল ১৮৪৩ সালের ২৭শে ফেব্রুয়ারী। ১৮৭২ সালের ১৭ই জুন ঘাটাল ও চন্দ্রকোনা থানা মেদিনীপুরের সঙ্গে যুক্ত হয়েছিল।
প্রাচীনকালে সুহ্ম বা দক্ষিণ রাঢ়ের অন্তর্ভুক্ত ছিল হুগলি জেলা। নদী, খাল, বিল অধ্যুষিত এই অঞ্চল ছিল কৈবর্ত ও বাগদিদের আবাসস্থল। এদের উল্লেখ রয়েছে রামায়ন, মহাভারত, মনুসংহিতা এবং পঞ্চম অশোকস্তম্ভ লিপিতে। মৎস্য শিকারই ছিল এদের প্রধান জীবিকা।
১৪৯৫ সালে বিপ্রদাস পিল্লাই রচিত মনসামঙ্গল কাব্যে হুগলী নামের উল্লেখ দেখা যায়। এর থেকে বোঝা যায় জেলার নামকরণ বিদেশীকৃত নয়। কারণ এই রচনা কালের ২২ বছর পর পর্তুগিজরা বাংলায় প্রবেশ করেছিল। ১৫৯৮ সালে রচিত আবুল ফজলের "আইন-ই-আকবরি" গ্রন্থেও হুগলি নামের স্পষ্ট উল্লেখ আছে। ত্রিবেনীতে অবস্থিত জাফর খাঁর মসজিদ ও তাঁর মাদ্রাসায় উল্লিখিত প্রতিষ্ঠা তারিখ থেকে অনুমান করা যায় ১২৯৮ সালে জেলার উত্তারংশ মুসলমান শাসনভুক্ত হয়েছিল। ত্রিবেনী ও সাতগাঁ(সংস্কৃতে সপ্তগ্রাম)পরে ছিল স্থানীয় মুসলমান শাসকদের সদর কার্যালয়। সাতগাঁয়ে এই সময় কার একটা টাঁকশাল ছিল। ১৫১৭ সালে পর্তুগিজরা ব্যবসায়িক প্রয়োজনে বঙ্গদেশে প্রবেশ করে। ১৫৩৬ সালে সুলতান মাহমুদ শাহের দেওয়া সনদের বলে পর্তুগিজরা ব্যবসা শুরু করে সপ্তগ্রামে। ষোড়শ শতকের মাঝামাঝি সময় থেকে পলি জমে সরস্বতী নদীর নাব্যতা নষ্ট হয়ে ভাগীরথীর খাতে এই প্রবাহ পরিবর্তিত হলে পর্তুগিজরা ভাগীরথীর তীরে হুগলি বন্দর গড়ে তোলে। ১৮২৫ সালে ওলন্দাজ ও ১৬৩৮ ইংরেজ এই বন্দরে ব্যবসা শুরু করেছিল। ওলন্দাজরা পরে চুচুঁড়ার দখল পায় নবাবদের আনুকূল্যে। ১৮২৫ সালের ৭ই মে চুচুঁড়া ইংরেজদের দখলে আসে। চুচুঁড়ার নিকটবর্তী চন্দননগর ছিল ফরাসীদের দখলে। ১৮১৬ সালের পর থেকে চন্দননগর নিরবিচ্ছিন্ন ভাবে ফরাসীদের হাতে ছিল। ১৯৫০ সালের ২রা মে এই শহর ভারত সরকারের কর্তৃত্বাধীন আসে। আর শ্রীরামপুর নগরী ছিল ১৭৫৫ থেকে ১৮৪৫ পর্যন্ত দিনেমারদের দখলে।
অর্থনীতি ও শিল্পে উন্নত হলেও জেলার ৫০ % মানুষ কৃষির উপর নিরভারশীল। সমগ্র আরামবাগ মহকুমা ও জাঙ্গীপারা, পাণ্ডুয়া, ধনিয়াখালি এগুলি কৃষি ভিত্তিক।
দার্জিলিং জেলা
দার্জিলিং জেলা () হল ভারতের পশ্চিমবঙ্গ রাজ্যের জলপাইগুড়ি বিভাগের একটি জেলা। এটি রাজ্যের উত্তর অংশে অবস্থিত। দার্জিলিং জেলা মনোরম শৈলশহর ও দার্জিলিং চায়ের জন্য বিখ্যাত। দার্জিলিং এই জেলার সদর শহর। কালিম্পং, কার্শিয়ং ও শিলিগুড়ি হল এই জেলার অপর তিন প্রধান শহর। এই জেলার অপর গুরুত্বপূর্ণ শহর মিরিক একটি বিখ্যাত পর্যটনকেন্দ্র।
ভৌগোলিকভাবে এই জেলা দুটি অঞ্চলে বিভক্ত - পার্বত্য অঞ্চল ও সমতল। এই জেলার গোটা পার্বত্য অঞ্চলটি বর্তমানে গোর্খাল্যান্ড আঞ্চলিক প্রশাসন নামে পশ্চিমবঙ্গ সরকারের অধীনস্থ এক আধা-স্বায়ত্ত্বশাসন সংস্থার এক্তিয়ারভুক্ত। এই এলাকা দার্জিলিং, কালিম্পং ও কার্শিয়ং মহকুমায় বিভক্ত। দার্জিলিং হিমালয়ের পাদদেশে অবস্থিত সমভূমিতে শিলিগুড়ি মহকুমা অবস্থিত। এই সমভূমি তরাই নামেও পরিচিত। এই জেলার উত্তরে সিক্কিম রাজ্য, দক্ষিণে বিহার রাজ্যের কিশানগঞ্জ জেলা, পূর্বে জলপাইগুড়ি জেলা ও পশ্চিমে নেপাল। ২০১১ সালের হিসেব অনুসারে, দক্ষিণ দিনাজপুর জেলার পরেই এই জেলা পশ্চিমবঙ্গের দ্বিতীয় সর্বনিম্ন জনসংখ্যা-বহুল জেলা। কিন্তু পরবর্তীতে এই জেলা থেকে কালিম্পং জেলা গঠনকালে বর্তমান দার্জিলিং জেলার জনসংখ্যা ২৩ টি জেলার মধ্যে ২০ তম ৷ অায়তনের ভিত্তিতে জেলাটির স্থান ১৯ তম ৷
দার্জিলিং শব্দটি এসেছে সংস্কৃত ভাষার শব্দ "দুর্জয় লিঙ্গ" থেকে। এর অর্থ " অদম্য ক্ষমতার অধিকারী শিব, যে হিমালয় শাসন করে"।
জলপাইগুড়ি জেলা
জলপাইগুড়ি জেলা (উচ্চারণ: ˌʤælpaɪˈgʊəri) () ভারতের পশ্চিমবঙ্গ রাজ্যের উত্তর ভাগে অবস্থিত। জেলাটির পূর্বে পশ্চিমবঙ্গের আলিপুরদুয়ার জেলা,পশ্চিমে পশ্চিমবঙ্গের দার্জিলিং জেলা, উত্তরে ভুটান রাষ্ট্র এবং দক্ষিণে পশ্চিমবঙ্গের কোচবিহার জেলা এবং বাংলাদেশ-এর পঞ্চগড় জেলা অবস্থিত । জেলাটির সীমানা ২৬° ১৫' ৪৭" এবং ২৬° ৫৯' ৩৪" উত্তর অক্ষাংশ এবং ৮৮° ২৩' ০২" and ৮৯° ০৭' ৩০" পূর্ব দ্রাঘিমাংশ তে অবস্থিত। এই জেলার সদর হল জলপাইগুড়ি।
ইতিহাস অনুযায়ী এই জেলার নাম জল্পেশ্বর থেকে এসেছে যেটা শিব ঠাকুরের আরেক নামা,কিন্তু কেউ কেউ বলে এই স্থানে আগে নাকি জলপাই এর গাছ প্রচুর মাত্রায় ছিল,যাহার জন্য এই জায়গার নাম জলপাইগুড়ি। পূর্বে এই স্থানটি কোচ-রাজবংশীদের এক ভাগ ছিল যাহার নাম ছিল কামতাপুর।১৮৬৯ সালে এই জেলাটির স্থাপন করা হয়।
পল স্যামুয়েলসন
পল অ্যান্থনি স্যামুয়েলসন () (জন্ম ১৫ই মে, ১৯১৫)আধুনিক অর্থনীতির জনক, বিখ্যাত মার্কিন অর্থনীতিবিদ এবং ১৯৭০ সালে অর্থনীতিতে নোবেল পুরস্কার বিজয়ী।
স্যামুয়েলসন ১৯৩৫ সালে শিকাগো বিশ্ববিদ্যালয় থেকে বিএ এবং হার্ভার্ড বিশ্ববিদ্যালয় থেকে ১৯৩৬ সালে স্নাতকোত্তর ও ১৯৪১ সালে পিএইচডি ডিগ্রি লাভ করেন। তিনি ১৯৪০ সালে ম্যাসাচুসেট্‌স ইনস্টিটিউট অফ টেকনোলজিতে অর্থনীতির সহকারী অধ্যাপক হিসেবে যোগদান করেন। ১৯৪৪ সালে সহযোগী অধ্যাপক এবং ১৯৪৭ সালে পূর্ণ অধ্যাপক পদে উন্নীত হন। প্রেসিডেন্ট কেনেডি এবং প্রেসিডেন্ট জনসন এর অর্থৈনতিক উপদেষ্টা হিসেবে খ্যাতি অর্জন করেন। ১৯৪৭ সালে প্রকাশিত "ফাউন্ডেশন্‌স অভ ইকোনমিক অ্যানালিসিস" "Foundations of Economic Analysis" নামের গ্রন্থটি তাঁর জীবনের সেরা কাজ।
কাকিলা
কাকিলা বা 'কাখলে' একটি বিলুপ্তপ্রায় মাছ। এর দেহ সরু, ঠোট লম্বাটে এবং ধারালো দাঁতযুক্ত। বাংলাদেশে যে জাতটি পাওয়া যায় সেটি মিঠা পানির জাত। এগুলি লম্বায় ২৫ থেকে ৩০ সেন্টিমিটার হয়। বাংলাদেশ ছাড়াও থাইল্যান্ড ও ভারতেও এই মাছ পাওয়া যায়। তবে রং ও আকারে কিছু পার্থক্য থাকে।
বৈজ্ঞানিক নাম Xenentodon cancila। মাছটিকে ইংরেজিতে Freshwater garfish বলে। এটি Belonidae পরিবার (family) এর অন্তর্গত। এটি বাংলাদেশের স্থানীয় (Native) মাছ।
এটি মিঠা পানির মাছ। সাধারণত নদী, খাল এবং বিলে পাওয়া যায়। তবে পুকুরে চাষ করা যায় না।
কাকিলা মাছ এর চাষ পদ্ধতি তেমন একটা জানা যায় না।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
সাধারণত আলু এবং অন্যান্য সব্জির সাথে ঝোল করে খাওয়া হয়।
কই
কই বাংলাদেশ ও পশ্চিমবঙ্গের খুব সুস্বাদু মাছগুলোর অন্যতম। বর্তমানে এটি খুব দামী মাছ হিসাবে পরিচিত।
বৈজ্ঞানিক নাম "Anabas cobojius"। মাছটিকে ইংরেজিতে Gangetic koi বলে। এটি Anabantidae পরিবারের অন্তর্গত। এটি বাংলাদেশ ও পশ্চিমবঙ্গের স্থানীয় মাছ।
এটি মিষ্টি জলের মাছ। সাধারণত নদী, খাল এবং বিলে পাওয়া যায়। তবে বর্তমানে পুকুরেও চাষ করা যায়।
ভারতের পশ্চিমবঙ্গ ও বাংলাদেশে কই মাছের প্রচুর চাহিদা রয়েছে এবং সুস্বাদু বটে।
কালিবাউশ
কালিবাউশ("Labeo calbasu") অনেকটা দেখতে রুই মাছের মত। এটি কার্প গোত্র Cyprinidae এর সদস্য। নদী এবং স্বাদুপানির জলাশয়ে এই মাছ পাওয়া যায়। এর বিস্তৃতি দক্ষিণ এশিয়া এবং দক্ষিণ পূর্ব এশিয়াতে। স্থানীয়ভাবে এটি বাউস, কালাবাউস, বাউগনি, কালবাসু এবং কলিয়া নামে পরিচিত। এটি বর্তমানে বিলুপ্তপ্রায় মাছ।
বৈজ্ঞানিক নাম "Labeo calbasu"। মাছটিকে ইংরেজিতে Orange-fin labeo বলে। এটি Cyprinidae পরিবার (family) এর অন্তর্গত। এটি বাংলাদেশ এর স্থানীয় (Native) মাছ।
আঁইশ মাঝারি এবং গোলাকার এবং কোন কোন আঁইশ এ কালো চিহ্ন বিদ্যমান। পাখনার বর্ণ কালো এবং মুখে দুই জোড়া স্পর্শী থাকে।
জলাশয়ের তলদেশে বসবাস করে এবং ঐ এলাকার জীব ও কাঁদা-বালি খাদ্য হিসেবে গ্রহন করে। এছাড়া শৈবাল, প্রোটোজোয়া, ক্রাস্টেসিয়া, শামুক জাতীয় খাদ্য গ্রহণ করে। অনুকূল পরিবেশে ৩-৪ বছরেই প্রাপ্তবয়স্ক হয়। বর্ষাকালে প্লাবিত নদীর অগভির পানিতে কমবেশি দুই লক্ষ ডিম দিয়ে থাকে একেকটি মা মাছ।
বাংলাদেশ, ভারত, নেপাল, মায়ানমার, থাইল্যান্ড, পাকিস্তান এবং দক্ষিণ-চীন অঞ্চলে এ মাছ পাওরা যায়। এটি মিঠা পানির মাছ। সাধারণত নদী, খাল এবং বিলে পাওয়া যায়। তবে পুকুরেও সহজেই চাষ করা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
কাজলি
কাজলি (বৈজ্ঞানিক নাম: "Ailiichthys punctata") (ইংরেজি: Jamuna ailia) Schilbeidae পরিবারের "Ailiichthys" গণের একটি স্বাদুপানির মাছ।
এরা আকারে ছোট ধরনের চ্যপ্টা মাছ এটি মিঠা পানির মাছ, যার দৈঘ্য প্রায় ১০ সেন্টিমিটার। এই মাছ সাধারণত নদী, খাল এবং বিল এ পাওয়া যায়। তবে কাজলি মাছ পুকুর এ চাষ করা যায় না।
যা সচরাচর ভারত, বাংলাদেশ, পাকিস্তান, প্রভৃতি দেশের স্থানীয় মাছ হিসেবে পরিচিত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।
পঞ্চগড় সদর উপজেলা
পঞ্চগড় সদর বাংলাদেশের পঞ্চগড় জেলার অন্তর্গত একটি উপজেলা।
এই উপজেলার উত্তরে তেঁতুলিয়া উপজেলা, দক্ষিণে বোদা উপজেলা, পূর্বে ভারতের জলপাইগুড়ি এবং পশ্চিমে আটোয়ারী উপজেলা অবস্থিত।
পঞ্চগড় সদর উপজেলায় ১টি পৌরসভা, ১৩টি ইউনিয়ন, ১০৮টি মৌজা এবং ১৮৩টি গ্রাম রয়েছে।
২০১১ সালের আদমশুমারী অনুযায়ী পঞ্চগড় সদরের মোট জনসংখ্যা ২,২৯,২৩৭ জন।
উল্লেখযোগ্য শিক্ষা প্রতিষ্ঠানের মধ্যে রয়েছেঃ মকবুলার রহমান সরকারি কলেজ, পঞ্চগড় সরকারি মহিলা কলেজ, পঞ্চগড় সরকারি টেকনিক্যাল স্কুল ও কলেজ, পঞ্চগড় সরকারি বালিকা উচ্চ বিদ্যালয়, বিষ্ণু প্রসাদ সরকারি উচ্চ বিদ্যালয়।
পঞ্চগড় সদর উপজেলায় প্রায় ৬টি নদী রয়েছে। নদীগুলো হচ্ছে করতোয়া নদী, টাঙ্গন নদী, চাওয়াই নদী, চাউলি নদী, কুড়ুম নদী এবং তালমা নদী।
বোদা উপজেলা
বোদা উপজেলা বাংলাদেশের পঞ্চগড় জেলার অন্তর্গত একটি উপজেলা।
এই উপজেলার উত্তরে পঞ্চগড় সদর উপজেলা, পূর্বে দেবীগঞ্জ উপজেলা, পশ্চিমে আটোয়ারী উপজেলা, এবং দক্ষিণে ঠাকুরগাঁও সদর উপজেলা অবস্থিত।
এই উপজেলার ইউনিয়ন সমূহ হল -
শিক্ষা প্রতিষ্ঠানের মধ্যে উল্লেখযোগ্য হলো ১৮৮৮ খ্রিস্টাব্দে প্রতিষ্ঠিত বোদা পাইলট উচ্চ বিদ্যালয় । যেটি বর্তমানে সরকারি মডেল স্কুল অ্যান্ড কলেজে রূপান্তরিত হয়েছে ।
এখানকার অর্থনীতি কৃষি নির্ভর । প্রধান ফসলের মধ্যে ধান, পাট, বাদাম, মরিচ উল্লেখযোগ্য ।
এখানে অটো রাইস মিল এবং জুট মিল আছে ।
বোদা উপজেলায় ৩টি নদী রয়েছে। নদীগুলো হচ্ছে করতোয়া নদী,টাঙ্গন নদী এবং পাথরাজ নদী।
কমরেড মোহাম্মদ ফরহাদ: কমরেড মোহাম্মদ ফরহাদ বাংলাদেশের কমিউনিস্ট পার্টি (সিপিবি)’র সাবেক সাধারণ সম্পাদক
বোদা উপজেলার প্রান কেন্দ্র নাসির মন্ডল হাট।
ধামরাই উপজেলা
ধামরাই উপজেলা বাংলাদেশের ঢাকা জেলার একটি প্রশাসনিক এলাকা।
রাজধানি ঢাকা থেকে প্রায় ৪০ কিলোমিটার দূরত্বে উত্তর-পশ্চিম দিকে ধামরাই উপজেলার অবস্থান। এর উত্তরে টাঙ্গাইলের মির্জাপুর ও গাজীপুরের কালিয়াকৈর উপজেলা, দক্ষিণে মানিকগঞ্জের সিঙ্গাইর উপজেলা, পশ্চিমে মানিকগঞ্জের সাটুরিয়া উপজেলা এবং পূর্বে সাভার উপজেলা অবস্থিত।
ধামরাই উপজেলার ইতিহাস অনেক পুরোনো। ধামরাই থানা ১৯১৪ সালে গঠিত হয় এবং থানাকে উপজেলায় রূপান্তর করা হয় ১৯৮৫ সালে।
ধামরাই উপজেলা ৯টি পৌরসভা ও ১৬টি ইউনিয়ন পরিষদ নিয়ে গঠিত;
উপজেলা সদর ধামরাই পৌরসভায় অবস্থিত। ধামরাই পৌর কার্য্যালয় পৌর এলাকার উত্তরপাতায় অবস্থিত। এছাড়া প্রতিটি ইউনিয়নে ইউনিয়ন পরিষদ কার্য্যালয় রয়েছে।
উল্লেখযোগ্য শিক্ষা প্রতিষ্ঠানঃ
ঐতিহাসিক স্থানসমূহঃ
জলঢাকা উপজেলা
জলঢাকা বাংলাদেশের নীলফামারী জেলার অন্তর্গত একটি উপজেলা।
এ উপজেলার উত্তরে ডিমলা উপজেলা ও ডোমার উপজেলা, দক্ষিণাংশে কিশোরগঞ্জ উপজেলা, পশ্চিমে নীলফামারী সদর উপজেলা।
জলঢাকা উপজেলা ১টি পৌরসভা ও ১১টি ইউনিয়ন নিয়ে গঠিত।ওয়ারেন হেস্টিংস এর ভারত শাসন আমলে আজকের এই উপজেলা পদ্ধতিকে অপরাধ দমনের লক্ষ্যে তৎকালীন থানা ( পুলিশ ষ্টেশন ) হিসেবে প্রবর্তন করা হয়। পরবর্তীতে অপরাধ দমনের পাশাপাশি উন্নয়ন মূলক কর্মকান্ড এ থানা ঘিরে পরিচালিত হয়। এরই ধারাবাহিকতায় এ দেশের থানাগুলিকে মানোন্নীত থানায় ও প্রশাসনিক বিকেন্দ্রীয় করনের প্রয়োজনে এবং উন্নয়নের সুফল জনগনের দোরগোড়ায় পৌঁছে দেয়ার লক্ষ্যে ১৯৮৩ সালে উপজেলা পদ্ধতি চালু হয়। মুলতঃ ১৪ মার্চ ১৯৮৩ তারিখ জলঢাকাকে প্রশাসনিক মানোন্নীত থানা হিসেবে ঘোষণা করা হয় এবং একই বছর উপজেলা ঘোষিত হলেও জলঢাকার ইতিহাস অতি প্রাচীন। জলঢাকা আসামের কামরুপ রাজ্যের অন্তর্ভুক্ত ছিল। আনুমানিক ৬ষ্ঠ অথবা ৭ম শতাব্দীতে কামরুপ রাজ্যের রাজা ভগদত্ত এ রাজ্য শাসন করতেন। কুচবিহারের জলঢাকা নামে একটি নদী ভূটান থেকে উৎপন্ন হয়ে এ উপজেলায় এসে তিস্তা নদীর মূল স্রোতধারায় বাহিত হত বলে নদীর নামে এ স্থানের নাম হয় জলঢাকা। আবার অনেকে মনে করেন স্থানটিতে তিস্তা ও করতোয়া নদীর মিলিত স্রোত প্রবাহিত ছিল। জলে ঢাকা ছিল বলে নদী তার গতিপথ পরিবর্তন করলে জেগে উঠা স্থানটির নাম হয় জলঢাকা ।জলঢাকা বাজার, পূর্ব খুটামারা চৌপুতি বাজার, মীরগঞ্জ হাট, চৌধুরীর হাট, টেংগনমারী হাট, নওয়াবগঞ্জ হাট, কৈমারী হাট, কালীগঞ্জ হাট, দিয়াবাড়ী বাজার, খেরকাঠি হাট, বালাগ্রাম হাট, ডাকালীগঞ্জ হাট, বিন্নাবাড়ী বাজার।
তিস্তা, বুড়ি তিস্তা, আউলিয়াখানা, ধাইজান নদী।
টাক্স
টাক্স হচ্ছে লিনাক্স কার্ণেলের অফিসিয়াল মাসকট। ১৯৯৬ সালে ল্যারি ইউয়িং তৈরি করেছিলেন এই টাক্স লোগো, দেখতে স্থূলাকার এক পেঙ্গুইন, যে বসে আছে খুব শান্তি ও সন্তুষ্টি নিয়ে। লিনাক্সের মাসকট হবে পেঙ্গুইন এটি ভেবেছিলেন লিনাক্স কার্ণেলের ডেভেলপার নিজেই। টাক্স ডিজাইন করা হয়েছিল লিনাক্সের এক লোগো প্রতিযোগিতায়, এবং এটি ডিজাইন করা হয়েছিল গিম্প ব্যবহার করে।
লিনুস কেনো পেঙ্গুইন বেছে নিয়েছিলেন, সেই বিষয়ে প্রচলিত কাহিনী হলো যে, লিনুস যখন অস্ট্রেলিয়ায় বেড়াতে গিয়েছিলেন, তখন একটি পেঙ্গুইনকে আদর করার সময় সেটি তাঁর হাতে কামড় দিয়েছিল। লিনুস সেই অভিজ্ঞতার জন্যই পেঙ্গুইনকে লিনাক্সের মাসকট হিসাবে বেছে নেন।
গিম্প
গিম্প (; GNU Image Manipulation Program) ছবি ম্যানিপুলেশন ও সম্পাদনা, ফ্রি-ফর্ম ড্রয়িং, ছবির ফাইল ফরম্যাট পরিবর্তন ও অন্যান্য বিশেষায়িত কিছু কাজের নিমিত্তে নির্মিত ফ্রি ও ওপেন সোর্স র‍্যাস্টার গ্রাফিক্স এডিটর।
গিম্প গ্নু জেনারেল পাবলিক লাইসেন্স ৩য় সংস্করণের অধীনে মুক্তি পায় ও লিনাক্স, ম্যাক ওএস এবং মাইক্রোসফট উইন্ডোজে সমর্থন করে।
গিম্পের অফিশিয়াল মাস্কটের নাম উইলবার। গিম্পের বাইরে যদিও উইলবারের উপস্থিতি রয়েছে, যেমন সুপারটাক্সকার্টে একজন রেসার, বিবিলিওথক ন্যাশানালে দি ফ্রান্সে ব্লিংকেনলাইটস প্রকল্পের অংশ হিসেবে প্রদর্শনি।টুওমাস কুউওসম্যানেন ২৫ সেপ্টেম্বর ১৯৯৭ সালের দিকে উইলবার সৃষ্টি করেন।
নেটবিন্স
নেটবিন্স () একটি জাভা ডেস্কটপ অ্যাপ্লিকেশন তৈরির প্লাটফর্ম। এছাড়া নেটবিন্স দিয়ে জাভাস্ক্রিপ্ট,পিএইচপি,গ্রুভি,সি,সি++ ইত্যাদি ভাষা নিয়ে কাজ করা যায়।
নেটবিন্স জাভা দিয়ে তৈরি করা এবং উইন্ডোজ,লিনাক্স,ম্যাকসহ প্রায় সকল অপারেটিং সিস্টেমে কাজ করে। এটার জন্য জাভা ডেভেলপমেন্ট কিট বা জাভা ভার্চুয়াল মেশিন দরকার হয়না।
নেটবিন্স ব্যবহারকারীকে বিভিন্ন মডিউল তৈরি করে সফটওয়্যার বানানোর সুবিধা দেয়। নেটবিন্স দিয়ে তৈরি সফটওয়্যার পরবর্তীকালে অন্য ডেভেলপাররা ডেভেলপ করতে পারে। এছাড়া নেটবিন্স দিয়ে সহজে ড্রাগ-ড্রপ করে গ্রাফিকাল ইন্টারফেস বানানো যায়।
অফিসিয়াল ওয়েবসাইট
সোল্‌স
সোল্‌স (ইংরেজি: Souls) বাংলাদেশের একটি জনপ্রিয় পপ মিউজিক ব্যান্ড। চট্টগ্রামে প্রতিষ্ঠিত হয়, এবং পরে ঢাকায় চলে আসেন । গত চার দশকেরও বেশি সময় ধরে এই ব্যান্ডটি বেশ কিছু জনপ্রিয় গান উপহার দিয়েছে বাংলা ভাষার শ্রোতাদের।
সোল্‌স-এর বতমান লাইন-আপ হলোঃ
বিনয় বসু
বিনয় কৃষ্ণ বসু, বিনয় বসু নামে বেশি পরিচিত (জন্ম সেপ্টেম্বর ১১, ১৯০৮, মৃত্যু ডিসেম্বর ১৩, ১৯৩০), ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বাঙালি ব্যক্তিত্ব এবং অগ্নিযুগের বিপ্লবী।
বিনয় বসুর জন্ম হয় ১৯০৮ সালের ১১ই সেপ্টেম্বর, মুন্সিগঞ্জ জেলার রোহিতভোগ গ্রামে। তাঁর পিতা রেবতীমোহন বসু ছিলেন একজন প্রকৌশলী। ঢাকায় ম্যাট্রিক পরীক্ষা পাস করার পর বিনয় মিটফোর্ড মেডিকেল স্কুল (বর্তমানের স্যার সলিমুল্লাহ মেডিকেল কলেজ) এ ভর্তি হন। এসময় তিনি ঢাকার ব্রিটিশ বিরোধী বিপ্লবী হেমচন্দ্র ঘোষের সংস্পর্শে আসেন এবং যুগান্তর দল এর সাথে জড়িত মুক্তি সঙ্ঘে যোগ দেন। বিপ্লবী কর্মকান্ডে জড়িত থাকার জন্য তিনি চিকিৎসা শাস্ত্রে তাঁর পড়ালেখা শেষ করতে পারেননি।
বিনয় ও তাঁর সহযোদ্ধারা নেতাজী সুভাষ চন্দ্র বসুর বেঙ্গল ভলান্টিয়ার্স দলে যোগ দেন ১৯২৮ সালে। অল্পদিনের মধ্যেই বিনয় এই সংগঠনের ঢাকা শাখা গড়ে তুলেন। অচিরেই রাজবন্দীদের উপর পুলিশী নির্যাতনের বিরূদ্ধে তাঁর সংগঠনটি রুখে দাঁড়ায়। ১৯৩০ সালে বিপ্লবীরা পুলিশের ইন্সপেক্টর জেনারেল লোম্যানকে হত্যা করার সিদ্ধান্ত নেন। লোম্যানের মিটফোর্ড হাসপাতালে এক সহকর্মীকে দেখতে আসার কথা ছিল। ১৯৩০ সালের ২৯ আগস্ট বিনয় সাধারণ বেশভূষায় নিরাপত্তা গন্ডীকে ফাঁকি দিয়ে লোম্যানের খুব কাছে চলে এসে তাকে গুলি করেন। ঘটনাস্থলেই লোম্যানের মৃত্যু হয় এবং তাঁর সঙ্গে থাকা পুলিশের সুপারিন্টেন্ডেন্ট হডসন গুরুতর আহত হন।
পুলিশের হাত থেকে বাঁচতে বিনয় কলকাতা শহরে পালিয়ে যান বিপ্লবী সুপতি রায়ের সাহায্যে। এসময় তাদের নানা ছদ্মবেশ ধরতে হয়। পুলিশ তাঁকে ধরিয়ে দেয়ার জন্য ৫০০০ রূপি পুরস্কার ঘোষণা করেছিল।
বিপ্লবীদের পরবর্তী লক্ষ্য ছিল কারা কর্তৃপক্ষের অত্যাচারী ইন্সপেক্টর জেনারেল কর্নেল এন.এস সিম্পসন। রাজবন্দীদের উপর অত্যাচার চালানোর জন্য সিম্পসন বিপ্লবীদের কাছে কুখ্যাত ছিলেন। তাঁরা সিম্পসনকে হত্যার সাথে সাথে ব্রিটিশ সরকারের মধ্যে ত্রাস সৃষ্টি করার জন্য তদানিন্তন সচিবালয়ে - কলকাতা শহরের রাইটার্স বিল্ডিঙে (বর্তমানে বিবাদি বাগে অবস্থিত মহাকরণ) - হামলা চালানোর সিদ্ধান্ত নেন।
১৯৩০ সালের ৮ই ডিসেম্বর তারিখে বিনয়, বাদল গুপ্ত ও দীনেশ গুপ্ত একত্রে মিলে ইউরোপীয় বেশ ভূষায় সজ্জিত হয়ে রাইটার্স ভবনে প্রবেশ করেন ও সিম্পসনকে গুলি করে হত্যা করেন।
টেগার্টের নেতৃত্বে ব্রিটিশ পুলিশ বাহিনী সাথে সাথে গুলি বর্ষণ শুরু করে। গুলি বিনিময়ে টেয়ানাম, প্রেন্টিস, নেলসন সহ আরো কিছু পুলিশ অফিসার গুলিবিদ্ধ হন। তবে অচিরেই তিন বিপ্লবী পরাভূত হন। পুলিশের কাছে ধরা না দেয়ার অভিলাসে বাদল গুপ্ত পটাশিয়াম সায়ানাইড খেয়ে আত্মহত্যা করেন। বিনয় ও দীনেশ পিস্তলের গুলিতে আত্মহত্যার চেষ্টা করেন। হাসপাতালে ১৯৩০ সালের ১৩ই ডিসেম্বর বিনয়ের মৃত্যু হয়।
বিনয়-বাদল-দীনেশের এই আত্মত্যাগের স্মরণে কলকাতার ডালহৌসি চত্ত্বরের নাম করণ করা হয় বিবাদি বাগ।
গজার
গজার বাংলাদেশের মোটামুট জনপ্রিয় একটি মাছ। বর্তমানে তেমন একটা দেখা যায় না। পূর্ণবয়স্ক মাছ মাঝারি আকারের হয়।
বৈজ্ঞানিক নাম "Channa marulius" । মাছটিকে ইংরেজিতে Great snakehead বলে। এটি Channidae পরিবার (family) এর অন্তর্গত। এটি বাংলাদেশের স্থানীয় (Native) মাছ।
এটি মিঠা পানির মাছ। সাধারণত নদী, খাল এবং বিল এবং পুকুরে পাওয়া যায়।
সাধারণত একক চাষ করতে হয়। কারণ মাছটি রাক্ষুসে। 
ভাজা, দোপেয়াজা এবং ভূনা জনপ্রিয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন প্রজাতি হিসেবে বিবেচিত।
টাকি মাছ
টাকি বা লাটি বা ওকন বা চাইতান (বৈজ্ঞানিক নাম:"Channa punctata") () হচ্ছে সর্পমাথা পরিবারের "চান্না" গণের একটি স্বাদুপানির মাছ। এই প্রজাতিটি বাংলাদেশের একটি জনপ্রিয় মাছ। এটি স্বাদু পানির মাছ, দেখতে শোল মাছের ক্ষুদ্র সংস্করণ। এর মাথা অনেকটা সাপ এর মতো। দেহ লম্বাটে এবং আঁশযুক্ত। দেহের উপর কিছু ছিট ছিট ফোটা আছে। এদের মুখ কিছুটা বড় এবং ধারালো দাঁত রয়েছে। এশিয়া ও আফ্রিকার কিছু অঞ্চলে এদের পাওয়া যায়।
গবেষকরা কল্পনা করেন যে, ভারতীয় উপমহাদেশের দক্ষিণ হিমালয় অঞ্চলে (বর্তমান ভারতের উত্তরাঞ্চল ও পাকিস্তানের পূর্বাঞ্চল) অন্তত ৫ কোটি বৎসর পূর্বে টাকি মাছের উৎপত্তি হয়।
দেহ লম্বা এবং গোলাকার। সাধারন দৈর্ঘ্য ১৩ সেমি এবং সর্বাধিক দৈর্ঘ্য ৩২.৫ সেমি। মাথা তুলনামূলাকভাবে বড়।
এটি মিঠা পানির মাছ। সাধারণত নদী, খাল, বিল, পুকুর, এমনকি ডোবা নালাতেও পাওয়া যায়। তবে পুকুরেও সহজেই চাষ করা যায়।
এই প্রজাতির মাছ ভারত, বাংলাদেশ এবং শ্রীলংকায় প্রচুর পরিমাণে পাওয়া যায়।
তেমন একটা চাষ হয় না। তবে চাষ করলে একক চাষ করতে হয়। কারণ মাছটি রাক্ষুসে। অনেক পোনা একসাথে মায়ের সাথে চলাচল করে। ছোট পোনামাছ খেতে খুবই সুস্বাদু।
খাদ্য হিসেবে টাকি মাছ বেশ জনপ্রিয়। বিভিন্ন উপায়ে বিভিন্ন সংস্কৃতির মানুষ এ মাছ খেয়ে থাকেন। দোপেয়াজা, ভর্তা, ও ভূনা করে বাংলাদেশে মাছটি খাওয়া হয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
নড়াইল সরকারী উচ্চ বিদ্যালয়
নড়াইল সরকারি উচ্চ বিদ্যালয় নড়াইল জেলার একমাত্র সরকারি বালক বিদ্যালয়। এটি শত বছরের পুরনো স্কুলটি নড়াইল জেলার প্রাণ কেন্দ্রে অবস্থিত। এটি নড়াইল সদর থানার অন্তর্গত। স্কুলটি চিত্রা নদীর পাড়ে ও ফেরীঘাট সংলগ্ন। এখানে ষষ্ঠ শ্রেণী হতে দশম শ্রেণী পর্যন্ত পড়ানো হয়।
স্তন্যপায়ী
স্তন্যপায়ী প্রাণী () বলতে সাধারণত মাতৃপ্রাণীর স্তন্যদুগ্ধ পান করে জীবনধারণকারী প্রাণীসমূহকে বোঝানো হয়। এরা কর্ডাটা পর্বের অন্তর্গত ম্যামালিয়া শ্রেণীর অধীনে উন্নত গঠনের মেরুদণ্ডী প্রাণী। ১৭৫৮ সালে ক্যারোলাস লিনিয়াস স্তন্যপায়ী বলতে "ম্যামাল" শব্দটি প্রথম ব্যবহার করেন। শব্দটি গ্রিক শব্দ "ম্যামি" থেকে উদ্ভূত যার অর্থ "স্তনগ্রন্থি"। সকল স্ত্রী স্তন্যপায়ীর স্তনগ্রন্থি থাকে এবং এরা এর মাধ্যমে সন্তানদের দুধ সরবরাহ করে। এদের দেহ কমবেশি লোম বা চুলে আবৃত থাকে। মেরুদণ্ডী ও উষ্ণরক্তের প্রাণীদের মধ্যে স্তন্যপায়ীদের সংখ্যা সবচেয়ে বেশী। কয়েকটি স্তন্যপায়ী
প্রানী হল হাতি, নীল, তিমি, বাদুড় প্রভৃতি। বাদুড় একমাত্র স্তন্যপায়ী প্রানী যাদের পাখা অাছে এবং এরা উড়তে সক্ষম। এরা নিশাচর প্রানী এবং অন্ধকারে প্রতিধ্বনি ব্যবহার করে পথ চলতে পারে। স্তন্য পায়ি প্রানিদের মধ্যে সবচাইতে বড় নীল তিমি।
আর এরা ২০০ বছর পর্যন্ত বাচতে পারে।
এদের সাধারণ বৈশিষ্ট্য হলোঃ
★ দেহ লোমে আবৃত।
★ স্তন্যপায়ী প্রাণিরা সন্তান প্রসব করে, তবে এর ব্যতিক্রম আছে। যেমন: প্লাটিপাস
★ উঞ্চরক্তের প্রাণি।
★ চোয়ালে বিভিন্ন ধরনের দাঁত থাকে।
★ শিশুরা মাতৃদুগ্ধ পান করে।
★ হৃদপিন্ড চার প্রকোষ্ট বিশিষ্ট।
বালাগঞ্জ উপজেলা
বালাগঞ্জ বাংলাদেশের সিলেট জেলার অন্তর্গত একটি উপজেলা।
এই উপজেলার উত্তরে - দক্ষিণ সুরমা উপজেলা, দক্ষিনে মৌলভীবাজার সদর উপজেলা ও রাজনগর উপজেলা, পূর্বে - ফেঞ্চুগঞ্জ উপজেলা এবং পশ্চিমে বিশ্বনাথ উপজেলা ও সুনামগঞ্জ জেলার জগন্নাথপুর উপজেলা।
এই উপজেলার ইউনিয়নসমূহ হচ্ছে
== বিবিধঃ শীতল পাটির জন্য বিখ্যাত এই অঞ্চল।
সুত্রঃ মেজু আহমেদ খান
বিয়ানীবাজার উপজেলা
বিয়ানীবাজার বাংলাদেশের সিলেট জেলার অন্তর্গত একটি উপজেলা।
এ উপজেলার পূর্বে জকিগঞ্জ উপজেলা ও ভারত, দক্ষিণে মৌলভীবাজার জেলার বড়লেখা উপজেলা, পশ্চিমে গোলাপগঞ্জ উপজেলা, উত্তরে কানাইঘাট উপজেলা।বিয়ানীবাজারের পূর্ব নাম ছিল "পঞ্চখন্ড"। তৎকালীন সময়ে পঞ্চখন্ড গহীন জঙ্গল ও টিলা বেষ্টিত ভূমি ছিল। সিলেটের প্রথম রায় বাহাদুর হরেকৃষ্ণ রায় চৌধুরীর পুত্র কৃষ্ণ কিশোর পাল চৌধুরী এখানে একটি বাজার প্রতিষ্ঠা করেছিলেন। কিন্তু হিংস্র জীবজন্তুদের ভয়ে লোকজন সকালবেলা (স্থানীয়ভাষায়ঃ বিহানে) বাজার শেষ করে নিজ নিজ আশ্রয়ে ফিরতেন। বিহানবেলা এই হাট বসতো তাই এর নাম হলো বিহানীবাজার যা কালের আবর্তণে বিয়ানীবাজার নাম ধারণ করে।
১৭৬৫ সালে মোঘল অধিকৃত সিলেট ইস্ট ইন্ডিয়া কোম্পানীর অন্তভূক্ত হয়। ১৭৮২ সালের ৩ জানুয়ারী সিলেট ঢাকা প্রশাসন স্বতন্ত্র হয়ে পড়ায় সিলেটকে ১০টি রাজস্ব জেলায় বিভক্তির সুপারিশ করা হয়। বিয়ানীবাজার লাতু রাজস্ব জেলার অন্তভূক্ত হয়। ১৮৭৪ সালে ১২ সেপ্টেম্বর সিলেটকে আসামের সাথে সংযুক্ত করা হয়। আসাম ভূক্তির পর ১৮৭৮ সালে করিমগজ্ঞ মহকুমা সৃষ্টি করা হলে বিয়ানীবাজার করিমগজ্ঞ মহকুমার অন্তভূক্ত হয়।১৭৯৩সালের ২২শে মে লর্ড কর্ণওয়ালিসের সময় থানা ব্যবস্থা প্রবর্তন করা হলে জলঢুপ(বর্তমানে থানা বাজার নামে পরিচিত) থানা প্রতিষ্টিত হয়।১৯৪৭ সালে ভারত বিভক্ত হলে বিভক্ত ভারতের কোন অংশে সিলেট যোগদান করবে তা নির্ধারণের জন্য গণভোট হয়। ৬ ও ৭ জুলাই দু’দিনের গণভোটে সিলেটবাসী পাকিস্তানের পক্ষে রায় দেয়। কিন্ত গণরায়কে উপেক্ষা করে রেড ক্লিফের রোয়েদাদ করিমগজ্ঞ মহকুমার মুসলিম প্রধান তিনটি থানা (পাথার কান্দি,রাতাবাড়ি,বদরপুর ও করিমগঞ্জের অধিকাংশ অঞ্চল) পাকিস্থানের হাত ছাড়া হয়ে ভারতে থেকে যায়। এদিকে পাকিস্তান সৃষ্টির পূর্বে সিলেট জেলার বিয়ানীবাজার ও মৌলভীবাজার জেলার বড়লেখা থানাকে নিয়ে ’জলঢুপ’ নামে একটি থানা গঠিত হয়। পাকিস্তান প্রতিষ্ঠার পূর্বে ১৯৪০ সালের ২৮ মে সরকারী নোটিফিকেশনএর মাধ্যমে জলঢুপ’ থানাকে ভেঙ্গে বিয়ানীবাজার ও বড়লেখা নামে দু’টি থানা প্রতিষ্টা লাভ করে। সেখান থেকেই এই ’ বিয়ানীবাজার’ স্বতন্ত থানা হিসাবে পরিচিত হয়।পরে ১৯৮৩ সালের ১ আগষ্ট তৎকালীন স্বাস্থ্য ও জনসংখ্যা নিয়ন্ত্রণ মন্ত্রী জেনারেল শামসুল হক আনুষ্ঠানিকভাবে বিয়ানীবাজারকে উপজেলায় উন্নীত করেন।
জনসংখ্যা -২,৫৩,৩৭০জন (২০১১ এর আদম শুমারী অনুযায়ী)
জনসংখ্যার ঘনত্ব - ৮৩৯
।
।
বিশ্বনাথ উপজেলা
বিশ্বনাথ উপজেলা বাংলাদেশের সিলেট জেলার একটি প্রশাসনিক এলাকা।
সিলেট বিভাগীয় শহর থেকে প্রায় ১৪ কিলোমিটার দক্ষিণ-পশ্চিমে বিশ্বনাথ উপজেলার অবস্থান। এ উপজেলার উত্তরে রয়েছে সিলেট সদর উপজেলা ও সুনামগঞ্জ জেলার ছাতক উপজেলা, দক্ষিণে রয়েছে সিলেট জেলার ওসমানী নগর উপজেলা, পূর্বে রয়েছে সিলেট জেলার দক্ষিণ সুরমা উপজেলা এবং পশ্চিমে রয়েছে সুনামগঞ্জ জেলার ছাতক উপজেলা ও জগন্নাথপুর উপজেলা। বিশ্বনাথের আয়তন ২১৪.৫০ বর্গ কি.মি. বা ৮২.৮২ বর্গ মাইল।
বিশ্বনাথ উপজেলায় ৮টি ইউনিয়ন নিয়ে গঠিত; এগুলো হলোঃ
বিশ্বনাথ থানার নামকরণ
বিশ্বনাথ থানা প্রতিষ্ঠার পূর্বে তৎকালীন বৃটিশ সরকার কর্তৃক ১৮৮৫ সালে লোকাল সেলফ গর্ভমেন্ট আইনে ইউনিয়ন বোর্ড এবং ১৯১৯ সালে ইউনিয়ন বোর্ড বাতিল হলে পুনরায় ‘‘ বেঙ্গল ভিলেজ সেলফ গর্ভমেন্ট ’’ আইনে ইউনিয়ন বোর্ড হিসেবে এখানকার প্রশাসনিক কার্যক্রম পরিচালিত হতে থাকে। এক্ষেত্রে এক পর্যায়ে ১৯২২ সালের ১লা জানুয়ারী তৎকালীন সরকারের ১৭৫ নং জি. জে. গেজেট নোটিফিকেশনে বিশ্বনাথে ‘‘থানা’’ প্রতিষ্ঠা হয়। থানা শুধু আইন-শৃংখলা রক্ষাকারী অর্থাৎ পুলিশ সম্পর্কিত কার্যক্রমের মধ্যেই সীমাবদ্ধ ছিল। এর আগে প্রতিষ্ঠান হিসেবে এখানে ১৯০৮ সালে বৃটিশ সরকারের রেজিষ্ট্রেশন আইনের আওতায় শুধুমাত্র রেজিষ্ট্রি অফিস স্থাপিত হয়। ১৯২৮ সালের মে মাসে বিশ্বনাথে প্রধান কার্যালয় স্থাপিত হওয়ার পর থেকে পুলিশি কার্যক্রম ছাড়াও সামগ্রিক প্রশাসনিক কাজ আনুষ্ঠানিক ভাবে শুরু হয়; প্রায় ৪০ বছর এ ব্যবস্থা কার্যকরী ছিল। পাকিস্তান সৃষ্টির ১২ বছর পর; ১৯৫৯ সালে তৎকালীন সরকারের একটি আদেশের বলে স্থানীয় সরকারগুলো এসময় পুনরায় পুর্নগঠিত হয় এবং স্থানীয় সংস্থার নাম ইউনিয়ন বোর্ডের স্থলে ইউনিয়ন পরিষদ গঠিত হয়। এ ব্যবস্থার প্রায় ১২ বছর দেশ চলার পর ১৯৭১ সালে দেশ স্বাধীন হয় এবং ১৯৭২ সালে স্বাধীন বাংলাদেশের রাষ্ট্রপতির এক আদেশের বলে স্থানীয় এ সংস্থাটির নামকরণ হয় ইউনিয়ন পঞ্চায়েত । এরপর ১৯৭৩ সালে রাষ্ট্রপতির অপর এক আদেশের বলে এটাকে ইউনিয়ন পরিষদ নামকরণ করা হয়, যা ১৯৭৬ সালে লোকাল গর্ভমেন্ট(ইউনিয়ন পরিষদ) অর্ডিন্যান্স হিসেবে কার্যকর হয়। এ সময় একবার ইউনিয়ন পরিষদের নীচে ‘ গ্রাম সরকার ’ নামে একটি প্রশাসনিক সত্ত্বার সৃষ্টি করা হয়। কিন্তু পরবর্তীতে তা স্থগিত করা হয়। এভাবে স্থানীয় সংস্থাগুলোকে পরিচালিত করার পর ১৯৮২ সালের ৭ই নভেম্বর হতে স্থানীয় সরকার অধ্যাদেশের আওতায় স্থানীয় সংস্থার মাধ্যমে থানা পরিষদগুলো মান উন্নীত থানা করার প্রক্রিয়া শুরু হয় এবং এ বছর ৭৫৯ নং গেজেট নোটিফিকেশনে বিশ্বনাথকে মানোন্নীত থানায় উন্নীত করা হয়। ১৯৮৩ সালের ২৪শে মার্চ তৎকালীন নৌবাহিনীর প্রধান রিয়াল এডমিরাল মাহবুব আলী খান এ সময় বিশ্বনাথ থানাকে মানোন্নীত থানা হিসেবে উদ্বোধন করেন । একই বছর স্থানীয় সরকার অধ্যাদেশ সংশোধন করে মানোন্নীত থানা গুলোকে উপজেলা পরিষদ নামকরণ করা হয়। উপজেলা পরিষদ অধ্যাদেশ জারির মাধ্যমে জনগণের সরাসরি ভোটে চেয়ারম্যান নির্বাচনের প্রক্রিয়া চালু হয় ।
এখানে কলেজ ৩টি এবং একটি মহিলা কলেজ রয়েছেে । উচ্চ বিদ্যালয়ের সংখ্যা ২৮টি বালিকা বিদ্যালয় ২টি মোট প্রাথমিক বিদ্যালয়ের সংখ্যা ১৫১টি, সরকারি ১০০টি এ ছাড়াও অনেক শিক্ষা প্রতিষ্টান রয়েছে।
 ১ গ্রাম ৪৩৬টি -আদর্শ গ্রাম একটি
একমাত্র সাংস্কৃতিক সংগঠন:
বিশ্বনাথ থিয়েটার
২০০৬ সালের ১৩ফেব্রুয়ারি প্রতিষ্টিত এ সংগঠন।৩ বিশ্বনাথের ইতিহাস ও ঐতিহ্য-মোহাম্মদ ইলিয়াস আলী প্রকাশক কাল ২০০৪
৪ দেওয়ান একলিমুর রাজার জীবন ও কাব্য-মোহাম্মদ ইলিয়াস আলী প্রকাশকাল ২০০৪
সিলেট সদর উপজেলা
সিলেট সদর বাংলাদেশের সিলেট জেলার অন্তর্গত একটি উপজেলা।
সিলেট সদর উপজেলা ২৪°৪৩´ উত্তর অক্ষাংশ হতে ২৪°৭৭´ উত্তর অক্ষাংশের এবং ৯১°৪০´ পূর্ব দ্রাঘিমা হতে ৯১°০১´ পূর্ব দ্রাঘিমাংশের মধ্যে অবস্থিত। এই উপজেলাটির উত্তরে সিলেটের কোম্পানীগঞ্জ, গোয়াইনঘাট, ও জৈন্তাপুর উপজেলা; দক্ষিণে ফেঞ্চুগঞ্জ ও বালাগঞ্জ উপজেলা; পূর্বে জৈন্তাপুর ও গোলাপগঞ্জ উপজেলা এবং পশ্চিমে বিশ্বনাথ ও সুনামগঞ্জের ছাতক উপজেলা।
সিলেট সদর উপজেলা ৮ টি ইউনিয়ন (সিটি করপুরেশন২৭ টি ওয়ার্ড ও ২১০ টি মহল্লা) নিয়ে এটি গঠিত। সিলেট থানা স্থাপিত হয় ১৮৮৭ সালে। একটি মিউনিসিপ্যালিটি সহ ২৩ ইউনিয়ন পরিষদ, ৮৪ টি মৌজা ও ৬৮৯ টি গ্রাম নিয়ে গঠিত। সুরমা, কুশিয়ারা, বড়াই ও দালদালি হাওর,চেংগের খাল,প্রধান নদী।
জনসংখ্যা ৩,৪৯,২৬৬ জন। এর মধ্যে পুরুষ ১,৮০,৪৩৫ জন এবং মহিলা ১,৬৮,৮৩১ জন।
শহরাঞ্চলে শিক্ষার হার ৬৬.৯%। গড় শিক্ষার হার পুরুষ ৫০.৬ %, মহিলা ৪৪.০%
ত্রিবেণী
ত্রিবেণী অর্থে তিন নদীর সঙ্গমস্থল বা মিলনবিন্দু। ভারতের উত্তরপ্রদেশের এলাহাবাদে (বা প্রয়াগে) গঙ্গা, যমুনা ও সরস্বতী নদীর মিলনস্থলটি হিন্দু ধর্ম অনুসারীদের তীর্থস্থান হিসাবে পরিচিত। এটিকে ত্রিবেণীসঙ্গম বলা হয়। এই ত্রিবেণী তে সরস্বতী নদী অন্ত সলিলা অবস্থায় যমুনার নিচ দিয়ে বইছে এমনটাই পুরাণ অনুসারী ধারণা। এখানে প্রতি ১২ বছরে একবার করে কুম্ভমেলা অনুষ্ঠিত হয়। এছাড়াও এখানে অনেক ভারতীয় রাজনীতিবিদের দেহভষ্ম ছড়িয়ে দেওয়া হয়। ১৯৪৮ সালে মহাত্মা গান্ধীর দেহভষ্ম এখানেই ছড়িয়ে দেওয়া হয়েছিল।
ভারতবর্ষে অপর একটি ত্রিবেনীসংগম আছে পশ্চিমবঙ্গের হুগলী জেলার সপ্তগ্রামের নিকট ত্রিবেনী শহরে। এখানেও গঙ্গা (ভাগিরথী)র সাথে অপর দুই নদী যমুনা (পশ্চিমবঙ্গ) ও সরস্বতী নদী মিলিত হয়েছে।
পঞ্চবেণী
পাঁচটি নদীর সংযোগস্থল, মিলনবিন্দু। বাংলাদেশের সাতক্ষিরা জেলার শ্যামনগর উপজেলার কৈখালী এরকম একটি স্থান। এখানে মিলিত হয়েছে কালিন্দী নদী,রায়মঙ্গল নদী, মাদার নদী, চুনকুড়ি নদী ও মাউন্দো নদী। এখানে দক্ষিণ পূর্ব দিকে কালিগঞ্জ থেকে কালিন্দি, পূর্বে ভারত থেকে রায়মঙ্গল, পশ্চিমে মুন্সিগঞ্জ থেকে চুনকুড়ি এবং উত্তর‌-পূর্স দিক থেকে মাদার নদী এসে মিশেছে। এরপর মিলিত স্রোত মাইন্দো নামে সুন্দরবন-এর ভেতর দিয়ে বঙ্গোপসাগর-এ গিয়ে পৌঁছেছে।
স্কাউটিং
স্কাউটিং(Lang-en|Scouting) বিশ্বব্যাপী একটি যুব সংস্থা। এর লক্ষ্য যুবকদের শারীরিক ও মানসিক বিকাশ যাতে করে তারা সমাজ গঠনে গুরুত্বপূর্ণ অবদান রাখতে পারে। স্কাউট আন্দোলন ১৯০৭ সালে লর্ড ব্যাডেন পাওয়েল শুরু করেন। তিনি ছিলেন ব্রিটিশ সেনাবাহিনীর একজন অবসরপ্রাপ্ত ল্যাফটেনেন্ট জেনারেল। বর্তমানে পৃথিবীর কোটি ১০০ কোটি স্কাউট ও গাইড বিভিন্ন স্কাউটিং সমিতির প্রতিনিধিত্ব করছে।
স্কাউটিং-এর মূল লক্ষ্য হচ্ছে শিশু, কিশোর-কিশোরীদের শারীরিক, মানসিক, নৈতিক, বুদ্ধিবৃত্তিক এবং সামাজিক গুণাবলী উন্নয়নের মাধ্যমে তাদেরকে পরিবার, সমাজ দেশ তথা বিশ্বের সুনাগরিক হিসেবে গড়ে তোলা। স্কাউট কার্যক্রমে কতকগুলি বিশেষ বৈশিষ্ট্য লক্ষণীয়: হাতেকলমে কাজশেখা; ছোট-দল পদ্ধতিতে কাজ করা; ব্যাজ পদ্ধতির মাধ্যমে কাজের স্বীকৃতি প্রদান; মুক্তাঙ্গনে কাজ সম্পাদন, তিন আঙ্গুলে সালাম ও ডান হাত করমর্দন, স্কাউট পোশাক, স্কার্ফ ও ব্যাজ পরিধান এবং সর্বদা স্কাউট আইন ও প্রতিজ্ঞা মেনে চলা। স্কাউটদেরকে আন্দোলনের প্রতিষ্ঠাতা লর্ড ব্যাডেন পাওয়েলের নির্দেশিত নিয়ম অনুসারে অনুশীলন, প্রতিজ্ঞাপাঠ ও দীক্ষা গ্রহণের মাধ্যমে স্কাউট আন্দোলনে সদস্য হতে হয়। স্কাউটদের মটো বা মূলমন্ত্র হচ্ছে: কাব- যথাসাধ্য চেষ্টা করা; স্কাউট- সদা প্রস্তুত; এবং রোভার- সেবাদান।
জকিগঞ্জ উপজেলা
জকিগঞ্জ বাংলাদেশের সিলেট জেলার অন্তর্গত একটি উপজেলা। ইহা বাংলাদেশের উত্তর-পূর্ব কোনের সর্বশেষ উপজেলা। ১৯৭১ সালের ২১ নভেম্বর মুক্তিযুদ্ধে জকিগঞ্জ প্রথম দখলদার মুক্ত হয়েছিল।
সিলেট জেলার অন্তর্গত জকিগঞ্জ উপজেলা বাংলাদেশের সর্ব উত্তর-পূর্বাংশে অবস্থিত। ২৭৫ বর্গ কিলোমিটার নিয়ে গঠিত জকিগঞ্জ উপজেলা ২৪°৫১′ উত্তর অক্ষাংশ হতে ২৫°০০′ উত্তর অক্ষাংশ এবং ৯২°১৩′ পূর্ব দ্রাঘিমা হতে ৯২°৩০′ পূর্ব দ্রাঘিমা রেখার মধ্যে অবস্থিত। জকিগঞ্জের উত্তরে ভারতের কাছাড় জেলার কাটিগড় থানা এবং বাংলাদেশের কানাইঘাট উপজেলা, দক্ষিনে ভারতের করিমগঞ্জ জেলা, পশ্চিমে বাংলাদেশের বিয়ানীবাজার উপজেলা, এবং পূর্বে ভারতের কাছাড় ও করিমগঞ্জ জেলা অবস্থিত।
জকিগঞ্জ উপজেলা ৯ টি ইউনিয়ন, ১ টি পৌরসভা, ১১৫ মৌজা এবং ২৮৬ গ্রাম নিয়ে গঠিত। ইউনিয়নসমুহ হচ্ছেঃ জকিগঞ্জ সদর, বারহাল, বিরশ্রী, কাজলসার, খলাছড়া, সুলতানপুর, বারঠাকুরী, কসকনকপুর ও মানিকপুর।
কুশিয়ারা নদীর তীরে ৩৬০ আউলিয়ার একজন হযরত শাহ জাকি রহ. নামে একজন আউলিয়ার মাযার ছিল। তাঁর মাযারকে কেন্দ্র করে যে সাপ্তাহিক বাজার বসত, তা জাকিগঞ্জ নামে পরিচিতি লাভ করে। পরবর্তীতে উক্ত বাজারের নামে এই এলাকার নামকরণ করা হয় জকিগঞ্জ।
আয়তন: ২৬৭বর্গ কিলোমিটার, জনসংখ্যা: ২,৪২,৫৬১ জন, পুরুষ: ১,২২,০৬১ জন, মহিলা: ১,২০,৫০০ জন, জনসংখ্যার ঘনত্ব: প্রতি বর্গকিলোমিটারে ৮৯০ জন।
উচ্চ মাধ্যমিক কলেজ: ৭ টি(১ টি সরকারি, ৬টি বেসরকারি ), মাধ্যমিক বিদ্যালয়: ২২টি, সরকারি প্রাথমিক বিদ্যালয়: ১০৭টি, কমিউনিটি প্রাথমিক বিদ্যালয়: ৫টি, রেজিস্টার্ড বেসরকারী প্রাথমিক বিদ্যালয়: ১৯টি, মাদ্রাসা (সকল): ৫৭টি (২১ টি দাখিল ও কামিলসহ এবং ৩৬ টি কওমী ), স্বাক্ষরতার হার: ৭৮%। জকিগঞ্জে কোনো বিশ্ববিদ্যালয় নেই।
জনগোষ্ঠীর আয়ের প্রধান উৎস কৃষি ৪৬.০৬%, অকৃষি শ্রমিক ৯.০৬%, শিল্প ০.৭৪%, ব্যবসা ১২.৮৪%, পরিবহণ ও যোগাযোগ ১.৬৪%, চাকরি ৫.৮০%, নির্মাণ ১.৮৪%, ধর্মীয় সেবা ১.১৯%, রেন্ট অ্যান্ড রেমিটেন্স ৬.৯৩% এবং অন্যান্য ১৩.৯০%।
বিদ্যুৎ ব্যবহার এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসুচির আওতাধীন। তবে ১৭.৫৪% পরিবারের বিদ্যুৎ ব্যবহারের সুযোগ রয়েছে।
পানীয়জলের উৎস নলকূপ ৩৬.৮৩%, ট্যাপ ১.৬১%, পুকুর ৫৯.৮১% এবং অন্যান্য ১.৭৪%। এ উপজেলার ১৮.১৯% নলকূপের পানিতে মাত্রাতিরিক্ত আর্সেনিকের উপস্থিতি প্রমাণিত হয়েছে।
স্যানিটেশন ব্যবস্থা এ উপজেলার ৯৮.৫০% পরিবার স্বাস্থ্যকর এবং ১.৫০% পরিবার অস্বাস্থ্যকর ল্যাট্রিন ব্যবহার করে।
স্বাস্থ্যকেন্দ্র হাসপাতাল ৪, 
উপজেলা স্বাস্থ্যকেন্দ্র ১, 
ইউনিয়ন স্বাস্থ্য ও পরিবার কল্যাণ কেন্দ্র ১০
কমিউনিটি ক্লিনিক ২৬ টি ।
কোম্পানীগঞ্জ উপজেলা, সিলেট
কোম্পানীগঞ্জ বাংলাদেশের সিলেট জেলার অন্তর্গত একটি উপজেলা।
২৯৬.৬০ বর্গ কি.মি. জুড়ে অবস্থিত এই উপজেলার চারিদিকে আছে, উত্তরে মেঘালয়, দক্ষিণে সিলেট সদর উপজেলা, গোয়াইনঘাট উপজেলা এবং ছাতক উপজেলা, পূর্বে গোয়াইনঘাট উপজেলা ও পশ্চিমে ছাতক উপজেলা। প্রধান নদী ধলাই, সুরমা ও পিয়াইন নদী।
কোম্পানিগঞ্জ শহর একটি মৌজা নিয়ে গঠিত, এর আয়তন ৯.২১ ব কিমি। ১৯৭৬ সালে স্থাপিত পুলিশ ফাড়ি ১৯৮৩ তে উপজেলায় রূপান্তরিত হয়। এতে ৬টি ইউনিয়ন পরিষদ ও ৭৪ টি মৌজা এবং ১৩৬ টি গ্রাম আছে।
ইউনিয়নগুলোঃ
কোম্পানীগঞ্জ হচ্ছে সিলেট জেলার অধীনে একটি উপজেলা । ১৯৭৬ সালে কোম্পানীগঞ্জ থানাটি সুনামগঞ্জ জেলার ছাতক উপজেলার অন্তর্ভুক্ত ছিল। ১৯৮৫ সালে ছাতক উপজেলার ইসলামপুর ইউনিয়নের অংশ, সিলেট জেলার সিলেট সদর উপজেলার জালালাবাদ ইউনিয়নের অংশ এবং একই জেলার গোয়াইনঘাট উপজেলার রুস্তুমপুর ও তোয়াকুল ইউনিয়নের অংশ বিশেষ নিয়ে প্রতিষ্ঠিত হয়।
জনসংখ্যা ১,৭৪,০২৯। এর মধ্যে পুরুষ প্রায় ৮৯,৬৪৯ জন এবং মহিলা-৮৪,৩৮০ জন।
গড় শিক্ষার হার ২৮.৮০%।
কোম্পানীগঞ্জ উপজেলার অর্থনৈতিক অবস্থা ভালো।
কানাইঘাট উপজেলা
কানাইঘাট উপজেলা বাংলাদেশের সিলেট জেলার অন্তর্গত একটি প্রশাসনিক অঞ্চল।
কানাইঘাট উপজেলা বাংলাদেশের উত্তর-পূ্র্ব সীমান্তে অবস্থিত। কানাইঘাট উপজেলার উত্তরে ভারতের আসাম ও মেঘালয় রাজ্য, পশ্চিমে জৈন্তাপুর উপজেলা, দক্ষিণে গোলাপগঞ্জ উপজেলা ও বিয়ানীবাজার উপজেলা এবং পূর্বে জকিগঞ্জ উপজেলা অবস্থিত। এই উপজেলা ২৪º৫৩' ও ২৫º০৬' উত্তর অক্ষাংশ এবং ৯২º০১' ও ৯২º২৬' পূর্ব অক্ষাংশের মধ্যে অবস্থিত।
এই উপজেলার ইউনিয়নের নামঃ-
জনশ্রুতি আছে যে, বর্তমান কানাইঘাট বাজারের তীরবর্তী সুরমা নদীর ঘাটে কানাই নামক একজন মাঝির নামানুসারে ‘কানাইরঘাট’ নামকরণ করা হয়। কানাইঘাট উপজেলার পুর্বতন নাম ‘কানাইঘাট’ থাকায় এ মতটিকে শক্তিশালী মনে হয়। মতান্তরে কানাইঘাট উপজেলার মুলাগুল এলাকার কানাই চৌঃ নামক জৈন্তা রাজ দরবারের একজন প্রভাবশালী ব্যক্তির নামানুসারে কানাইঘাট উপজেলার নামকরণ করা হয়েছে।
১৯৭১ সালের ৪ ডিসেম্বর সূর্য উঠার আগেই পাক হানাদার বাহিনী এবং মুক্তিযুদ্ধাদের মধ্যে তীব্র যুদ্ধ হয় এবং শেষে পাকিস্তানিরা আত্মসমর্পন করে।
ঐদিন কানাইঘাট স্বাধীন হয়।
কানাইঘাটের জনসংখ্যা ২০০১ সালের আদমশুমারি অনুযায়ী ২ লক্ষ ৫০ হাজার। জনসংখ্যার ৯৫ শতাংশ মুসলিম এবং ৪.১০ শতাংশ হিন্দু এবং ০.২ শতাংশ খ্রিস্টান এবং উপজাতীয় ০.৩ শতাংশ।
কানাইঘাটের শিক্ষার হার ৩২.৬২%।
এখানে সিলেটের সবচেয়ে প্রাচীন মাদ্রাসা অবস্থিত যার নাম " ঝিঙ্গাবাড়ী ফাযিল মাদ্রাসা" এটি সিলেটের সর্বপ্রথম প্রতিষ্ঠিত মাদ্রাসা।
জনগোষ্ঠীর আয়ের প্রধান উৎস কৃষি ৪৮.০৩% , শ্রমিক ১১.৪৯%, শিল্প ০.৪২%, ব্যবসা ৮.৯০%, পরিবহন ও যোগাযোগ ০.৯৫%, চাকরি ৪.৩০%, নির্মান ১.২৬%, ধর্মীয় সেবা ১.২০%, রেমিটেন্স ১২.৬১% এবং অন্যান্য ১০.৮৪%।
প্রধান রপ্তানিঃ চা, পান পাতা, পাথর, বালু
প্রতিষ্ঠাতা গাছবাড়ী জামিউল উলুম কামিল মাদ্রাসা 1830_1909 সাল
অধ্যক্ষ গাছবাড়ী জামিউল উলুম কামিল মাদ্রাসা 
1850_1913সাল গ্রাম আগফৌদ নারাইন পুর ।
শাইখুল হাদিস সিলেট আলিয়া মাদ্রাসা 1950_1958 পরবর্তী সময়ে ঢাকা আলিয়া মাদ্রাসা 1958_1978 সালে অবসরে চলে যাওয়ার পরে মৃত্যুর আগে পর্যন্ত গাছবাড়ী জামিউল উলুম কামিল মাদ্রাসার শাইখুল হাদিস ছিলেন ।1903_1989 গ্রাম আগফৌদ নারাইন পুর 
আমিরে তাবলীগ কাকরাইল মারকাজ মসজিদ 
1913_2001সাল গ্রাম আগফৌদ নারাইন পুর ।